U Sjenici situacija alarmantna, nema mesta za sve pacijente - Sandzaklive\nU Sjenici situacija alarmantna, nema mesta za sve pacijente\nU Sjenici je situacija više nego alarmantna, više od 200 pacijenata dnevno bude pregledano u tamošnjem domu zdravlja. Kako za Nova.rs kaže direktor Doma zdravlja u Sjenici Altan Hamidović, medicinskih sredstava, terapija i lekova ima dovoljno, ali najviše nedostaje ljudstva i prostora za smeštaj pacijenata.\n“Pisali smo Ministarstvu, tražili smo pomoć i nadamo se da će uskoro biti odgovora i da će nam Ministarstvo pomoći”, rekao je Hamidović za Nova.rs.\nOn kaže da je problem to što pacijente nemaju gde da smeste, jer tamo nije oformljena kovid bolnica, pa su prinuđeni da pacijente šalju za Užice ili Novi Pazar koji je tek od pre dva dana počeo da prima pacijente iz Sjenice.\n“Baš sinoć su vraćeni neki pacijenti iz Užica i Novog Pazara, iako su pre samo par dana zbog odluke da se pacijenti vrate iz Užica za Sjenicu dva pacijenta izgubila život”, kaže Hamidović.\nDirektor Doma zdravlja u Sjenici se nada da će se sa izgradnjom mobilne vojne bolnice povećati kapacitet u Novom Pazaru i da će tamo moći da upućuje veći broj pacijenata.\nHamidović apeluje da se što pre pošalje pomoć u vidu lekara i medicinskog osoblja, kao i vozača sanitetskih vozila, jer vozni park Doma Zdravlja u Sjenici ima dovoljan broj vozila, ali nema ko da ih vozi.\nPodsetimo, dvojica Sjeničana starih 46, odnosno 59 godina, preminuli su 29. juna nakon što je bolnica u Užicu odbila da ih primi, iako su obojica transportovani sanitetom Hitne pomoći iz Sjenice, gde lekari lokalnog Doma zdravlja nisu mogli da im pomognu.\nPrema medicinskoj dokumentaciji u koju je Nova.rs imala uvid, oba muškarca su u momentu pristizanja u Užice imali vrlo nisku zasićenost kiseonika u krvi, da bi sutradan obojica umrli od gušenja, u razmaku od 15 minuta.\nDa je ovo tačno, priznao je i ministar Rasim Ljajić, rekavši da je u pitanju bio “nesporazum, jer su lekari u užičkom Domu zdravlja smatrali da u Sjenici postoji odeljenje za smeštaj COVID-19 pacijenata”. (Nova.rs)


“U sport iz baze” i “Dečja Olimpijada” – Kruševac PRESS\nAutor S. Milenković\t Poslednje ažuriranje 03.06.2016.\nSportski savez Grada Kruševca je juče, u Osnovnoj školi “Sveti Sava” u Čitluku, organizovao manifestaciju „U sport iz baze“ dok će sutra, na Trgu kosovskih junaka, biti organizovana Dečja Olimpijada.\nU akciji “U sport iz baze” učestvovalo je 90 učenika OŠ “Sveti Sava”\nSportski savez grada Kruševca je Osnovnoj školi „Sveti Sava“ donirao lopte za košarku i odbojku. U trajanju jednog časa fizičke kulture premijerno je projektovan sedamnaestominutni dokumentarni film o bazičnim sportovima koji je specijalno urađen za ovu priliku od strane Sportskog saveza Grada Kruševca. Prezentaciju sporta izvršio je trener atletike Aleksandar Jovanović nakon čega su prisutni đaci učestvovali u sportskoj pitalici.\nU akciji je učestvovalo 90 đaka OŠ“Sveti Sava“ uzrasta od 1. do 4. razreda.\nPovodom predstojećih Olimpiskih igara u Brazilu Sportski savez Grada Krusevca, uz pomoć kompanija zvaničnih sponzora Olimpijskog tima Srbije, organizuje „Dečiju Olimpijadu“, na platou ispred Doma sindikata i Trgu kosovskih junaka u subotu, sa početkom u 12 časova.\nOlimpijada se sastoji od 8 sportova i nekoliko igrica za publiku. Učešće u takmičarskom delu uzeće, u ženskoj i muškoj konkurenciji, deca do 12 godina (u svim sportovima osim u fudbalu, gde ce nastupiti devojčice do 15 godina), a u revijalnom svi ostali. Sportovi se razlikuju od standardnih po pravilima koja su prilagođena mestu i terenu održavanja događaja.\nPobednici u svim sportovima učestvovaće na velikom finalu kao predstavnici svojih gradova. Finalni turnir biće održan u Beogradu.\nČitlukOŠ Sveti SavaSportski savez Grada Kruševca


Masovni protesti širom sveta protiv klimatskih promena • RTK\nMasovni protesti širom sveta protiv klimatskih promena\nStotine hiljada učenika, studenata i radnika izašlo je u petak na ulice gradova širom sveta, od Azije do Evrope, u okviru globalnog štrajka na kojem je upućen zahtev svetskim liderima, koji se okupljaju na samitu UN o klimi, da usvoje hitne mere da se spreči klimatska katastrofa.\nProtesti su počeli na Pacifičkim ostrvima - najviše ugroženim zbog porasta nivoa mora - i u Australiji, gde su širom zemlje održane masovne demonstracije, od velikih priobalnih gradova Melburna i Sidneja do manjih mesta kao što je Alis Springs. Zatim su se proširili na Japan, jugoistočnu Aziju, Evropu, Afriku i Bliski istok.\nNa društvenim medijima mogu se videti snimci protesta, od nekoliko desetina učenika u Abudži u Nigeriji, do desetina hiljada ljudi na ulicama Hamburga u Nemačkoj.\nProtesti, koje je inspirisala 16-godišnju aktivistkinja iz Švedske Greta Tunberg, održavaju se u oko 150 država, a učesnici od vlada traže da preduzmu hitnu akciju da ograniče štetne posledice klimatskih promena.\nVrhunac štrajka biće u Njujorku, gde će Tunberg, koja je nominovana za Nobelovu nagradu za mir, predvoditi protest ispred sedišta Ujedinjenih nacija.\nTunber je na Tviteru pomenula "ogromnu masu ljudi" u Sidneju koja će, kako je tvitovala, biti standard za štrajkove u Aziji, Evropi i Africi.\nUčesnica protesta u Sidneju, srednjoškolka Danijel Porepiliasana, uputila je oštru poruku australijskom ministru finansija Matijasu Kormanu koji je u četvrtak rekao parlamentu da bi učenici trebalo da ostanu u školama.\n"Svetski lideri nam govore da učenici moraju da budu u školama i uče. Ja bih volela kada bi oni bili u parlamentu, gde bi konačno radili svoj posao", istakla je ona.\nOrganizatori su naveli da će demonstrancije biti različite širom sveta, ali da je cilj da se podigne svest o klimatskim promenama i zahteva politička akcija da se zaustave faktori koji doprinose globalnom zagrejavanju.\nNa samitu Ujedinjenih nacija, svetski lideri će raspravljati o strategijama za ublažavanje posledica klimatskih promena, kao što je prelazak sa fosilnih goriva na obnovljive izvore energije.\nTo pitanje je ključno za pojedna ostrva u Pacifiku, koja su više puta apelovala na bogatije države da ulože veće napore na sprečavanju porasta nivoa mora.\nNa protestu u Kiribatiju, učenici su nosili transparente na kojima je pisalo" Mi ne tonemo, već se borimo". Deca na Solomonskim ostrvima nosila su tradiocionalne suknje i drvene štitove.\nNekoliko sati kasnije, na Tajlandu, više od 200 demonstranata upalo je u Ministarstvo za zaštitu životne sredine, gde su legli na pod i pravili se da su mrtvi.\n"Ovo će se dogoditi ako se sada ne zaustave klimatske promene", poručili su neki od učesnika štrajka.\nU indijskoj finansijskoj prestonici Mumbaju, gde su monsuni izazvali poplave i prekide u saobraćaju, deca iz najmanje 10 škola pridružila su se protestima.\nU Kini, najvećem izvoru emisija štetnih gasova, protesti nisu bili odobreni. Međutim, aktivisti za zaštitu životne sredini poručili su da će omladina pronaći način da preduzme akciju.


Jedan od ključnih segmenata svake poslovne saradnje su upravo poslovni sastanci, na kojima se utvrđuju uslovi i koraci zajedničkog rada na projektima, prezentuje usluga ili proizvod i evaluira saradnja koja je u toku.\nIz tog razloga je veoma važno raspolagati adekvatnim prostorom namenjenim ovoj svrsi, kao i imati stručan i složan tim, koji će na najbolji mogući način zastupati interese kompanije u razgovoru sa spoljnim saradnicima. S druge strane, sastanci koji se vode u okviru kompanije sa zaposlenima su od jednake, ako ne i veće važnosti, budući da se na njima prati tok rada i uvode izmene koje idu u prilog efikasnosti i produktivnosti.\nU tekstu koji sledi ćemo se baviti sastancima kao značajnim faktorom uspešnosti poslovanja kako velikih kompanija, tako i manjih preduzeća.\nProstor za sastanke: Opremanje konferencijske sale\nOpremanje prostora poslovnog enterijera je izuzetno važna stavka, budući da kancelarija sama po sebi može diktirati tok rada. Neadekvatno opremljen poslovni prostor može u velikoj meri usporiti radni proces, dok će dobro organizovana kancelarija podstaći produktivnost, efikasnost i međusobnu saradnju zaposlenih.\nIsto važi i za prostore namenjene poslovnim sastancima, budući da oni moraju odgovarati specifičnim zahtevima ovog dela poslovanja. Svaka konferencijska sala, neovisno o tome da li govorimo o sali koja je namenjena sastancima manjeg ili većeg obima, mora podrazumevati dovoljno radne površine i prostora za sedenje, kao i prezentovanje.\nNe bi li sastanci bili uspešni, u okviru ovog prostora je potrebno imati adekvatnu opremu za prezentacije, među kojima su računari i računarska periferija, projektori, a takođe je više no korisna tabla za crtanje i pribor kojim će se u dinamičnoj atmosferi sastanka prezentovati planovi i organizacija rada.\nKonferencijska sala bi trebalo da bude na izvestan način izolovana od ostalih radnih prostorija, na prvom mestu zvučno, ne bi li sastanci mogli neometano da teku bez distrakcija, ali i da razgovori na sastancima ne bi ometali rad koji je eventualno u toku u prostorijama u njenoj blizini.\nPriprema sastanaka: Isplanirajte tok i odredite cilj sastanka\nZa uspešnost svakog sastanka je veoma bitno prethodno planiranje. Svaki sastanak bi trebalo da ima jasno određen cilj i svrhu, neovisno o tome da li se govori o konkretnom projektu ili je u pitanju redovna evaluacija rada zaposlenih i kompanije.\nPre samog sastanka bi trebalo načiniti plan njegovog toka. Budući da bi sastanci trebalo da budu dinamični i učestvovanje svih prisutnih je svakako poželjno, morate imati u vidu da će izvesno ponekad dolaziti do skretanja sa teme. U takvim slučajevima morate biti fokusirani da, nakon rešavanja vanrednog pitanja, vratite sastanak na planirani put.\nNakon što ste prošli sve planirane korake i došli do željenog rešenja ili zaključka, vrlo je dobro sumirati stavke i kasnije proslediti kratak zapisnik svim prisutnima, sa naglaskom na najvažnijim tačkama.\nPozitivan stav: Podstičite dobro raspoloženje i aktivno učestvovanje prisutnih\nSastanci po svojoj prirodi mogu podrazumevati i izvesnu dozu stresa kod prisutnih, naročito ukoliko je u pitanju evaluacija rada ili eventualna nezadovoljstva, potrebe za izmenama radnog procesa ili organizacione strukture. Bez obzira na to kakva je priroda i koji je cilj sastanka koji organizujete, imajte na umu da princip negativne motivacije ne može imati pozitivan uticaj na rezultate sastanka.\nUz pozitivan stav ćete postići mnogo više za mnogo manje vremena, a podstičući prisutne na aktivno učestvovanje ćete im dati do znanja da se njihovo mišljenje ceni i da se uzima u obzir njihov doprinos opštem boljitku.\nUkoliko je jedan od problema u radu vezan za izdvojenog pojedinca, ovu stavku ostavite za razgovor u četiri oka i nemojte ovo pitanje otvarati na zajedničkom sastanku. Imajte na umu da ćete pozitivnim stavom pomoći svim zaposlenima da ispune sve svoje potencijale, dok suprotan pristup može dovesti do nezadovoljstava i obeshrabriti ih da istupe sa svojim stavom.\nBudite koncizni: Držite se predviđenog vremena trajanja\nPre samog sastanka odredite okvirno vreme njegovog trajanja, koje ćete proceniti na osnovu prirode i broja predviđenih tačaka, kao i na osnovu prethodnog iskustva. Trudite se da izbegavate nepotrebno širenje pojedinih tema, jer ukoliko produžite sastanak previše, rizikujete da prisutni izgube koncentraciju i zamore se pre no što dođete do zaključaka koji su upravo i poenta sastanka.\nS druge strane, imajte na umu da svaki sastanak treba da ide u prilog poslovanja, a nepotrebno trošenje vremena znači i nepotrebno trošenje novca. Neka sastanci koje držite budu sažeti. Ukoliko se ispostavi da određene teme, koje odstupaju od one povodom koje ste se sastali datom prilikom, zahtevaju više vremena za diskusiju, uzmite ih u obzir kao razlog za organizovanje zasebnog sastanka.\nKomunikacija sa kolegama i klijentima je jedan od ključnih faktora efikasnosti poslovanja. Iz ovog razloga je veoma važno da uložite trud u to da sastanci koje držite budu svrsishodni. Na produktivnost svakog sastanka utiču brojni elementi, počev od prostora u kojem se održavaju, pa do pristupa kako cilju sastajanja, tako i svakome od prisutnih.\nBudući da zasigurno imate za cilj napredak vaše kompanije, potrudite se da ispratite sve ključne korake organizacije sastanaka i nesumnjivo ćete na ovaj način ostvariti dobru komunikaciju sa zaposlenima i naposletku zaista dobre rezultate rada.\nprodaja bitcoina spaintimo grčka letovanje zubna pasta google reviews energetski efikasne zgrade odgoj matičnih jata maderoterapija zarada preko interneta uspeh rent a car beograd gejmin automobili zdrava ishrana cordyceps sinensis


Posredstvom virtuelne platforme učestvovalo je tridesetak naučnih radnika iz Srbije, Crne Gore i dijaspore, a pesnik Miroslav Maksimović poručio je na otvaranju da je projekat poetičkih istraživanja izuzetno dragocen za srpsku poeziju i da je Trebinje postalo glavni grad srpske poezije.\nU OKVIRU "Dučićevog dana" u Muzeju Hercegovine priređenaje izložba o Matiji Banu "Pisma sa Banovca", Etnografskog muzeja iz Beograda i Arhiva Srbije. Izložba će biti u onlajn formatu.\n- Posebno smo radosni što je ovogodišnji naučni skup posvećen pesniku Miroslavu Maksimoviću, laureatu "Dučićeve nagrade", velikom pesniku koji je bio čest i drag gost na "Dučićevim večerima poezije" i koji je s posebnim ushićenjem u Trebinju govorio i svoje i Dučićeve stihove. Reč je o pesniku čije se delo, ovde podno Leotara, na svojevrstan način, dotaklo sa Dučićevim, i delo koje je, već je izvesno, osuđeno na trajanje - istakao je gradonačelnik TrebinjaMirko Ćurić.\nPomen Hercegovačka Gračanica, Foto Grad Trebinje\nManifestacija, koja se tradicionalno održava na praznik Blagovesti, kada je Jovan Dučić preminuo, počela je svetom liturgijom i pomenom pesniku u Hercegovačkoj Gračanici, nakon čega je položeno cveće na Dučićev grob i spomenik pesniku ispred gradskog parka.\nTrebinje kulturne manifestacije onlajn "Dučićev dan"


Đurić: Svaka srpska sredina na KiM ima čemu da se raduje – 347 velikih stvari | Radio Kosovska Mitrovica\nĐurić: Svaka srpska sredina na KiM ima čemu da se raduje – 347 velikih stvari\n30. August, 2019 10:49 |\nSrbija će nastaviti da podržava svoje građane na KiM, pa i materijalno. U sklopu programa predsednika Vučića svaka srpska sredina na KiM ima čemu da se raduje- 347 velikih projekata za ovako male sredine – pred odluku o tome da li će Srpska lista i ovog puta učestvovati na kosovskim izborima, ohrabrio je jutros iz studija RTS-a u Beogradu Srbe na Kosovu, direktor Kancelarije za KiM, Marko Đurić. Iako će zajedniča odluka o izlasku Srpske liste na predstojeće kosovske izbore tek biti doneta, Đurić je ovu priliku iskoristio da već pozove Srbe da, kako je više puta ponavljao – „monolitno“ izađu na ove izbore.\n„Već sada želim da svim našim sugrađanima na KiM pre svega poručim – da će njihova država biti uz njih, da ćemo nastaviti da ih podržavamo i materijalno, da ćemo nastaviti da ulažemo“, poručio je jutros direktor Kancelarije za Kosovo i Metohiju.\nU sklopu programa predsednika Vučića i Vlade se realizuje 347 projekata podrške narodu na KiM, kaže Đurić, dodajući da veoma retko imaju priliku da govore o tome.\nListanje projekta za samo jednu malu sredinu\nNaveo je, kako je objasnio, samo jedan primer u opštini Novo Brdo.\n“U Novom Brdu radimo izgradnju i opremanje fabrike peleta u selu Zebince, izgradnju i opremanje fabrike za sušenje i pakovanje lekovitog bilja, izgradnju pogona za preradu mesa, pogona za preradu mleka, izgradnju i opremanje etno restorana, opremanje seoskih domaćinstava inventarom za bavljenje ugostiteljstvom, izgradnja i opremanje zelene pijace, farme za krave muzare, farme za tov bikova, izgradnju pogona za preradu meda” – nabrojao je direktor Đurić.\nSvaka srpska sredina na KiM, objašnjava dalje, „ima čemu da se raduje iz programa podrške i solidarnosti države Srbije, koji je inicirao predsednik Vučić“.\n„347 ovakvih velikih stvari za male srpske sredine na KiM“, zaključio je.\nMonolitni Đurić – Strahovito značajno za Srbe na KiM da se okupe oko Srpske liste\nKao i ranije kada je govorio o izborima na Kosovu, direktor Đurić je i danas pozvao Srbe na KiM da budu „monolitni“ i da se okupe oko Srpske liste, „značajnog instrumenta“ Beograda u „borbi za ostvarivanje interesa“ na KiM.\n„Strahovito je značajno za Srbe na KiM da monolitno i jedinstveno nastupimo prema Albancima i prema svima drugima, i zbog toga je Srpska lista značajan instrument države Srbije, Beograda u saradnji, komunikaciji i borbi za ostvarivanje naših interesa na KiM“, objašnjava Đurić.\nKako je naveo, odluku o izlasku Srpske liste na predstojeće kosovske vanredne parlamentarne izbore, doneće „zajednički“, ali je u međuvremenu pozvao narod na KiM da budu spremni da na iste izađu.\n„Mi razgovaramo konstantno i kao i uvek odluku o izlasku na izbore donosimo zajednički. Smatram da Srbi treba da snažno budu okupljeni oko Srpske liste i o tome ćemo detaljnije govoriti narednih dana. Ja već sad mogu da pozovem naš narod na KiM da bude spreman da izađe na izbore zato što to nisu izbori na kojima se odlučuje između više političkih stranaka kao klasično u centralnoj Srbiji, gde možemo da se delimo na hiljadu i jedan način. Ovde prema Albancima moramo da budemo monolitni i treba da se okupimo oko Srpske liste“, ocenjuje Đurić.


Tribina: Smišljen i razrađen sistem gušenja medija » Opozicionar\nTribina: Smišljen i razrađen sistem gušenja medija\nEkonomsko urušavanje, fizički napadi na novinare, pritisci na medije, trenutna su slika medijske scene u Srbiji, ocenjeno je na tribini "Svilen gajtan-gušenje medija kao metod vladavine", koja je održana u prostorijama Nove stranke.\nObradović: Ugašen portal „Vranjske“\nEkonomsko urušavanje, fizički napadi na novinare, pritisci na medije, trenutna su slika medijske scene u Srbiji, ocenjeno je na tribini „Svilen gajtan-gušenje medija kao metod vladavine“, koja je održana u prostorijama Nove stranke.\nSagovornici tribine su naveli da se borba za slobodu medija ne može dobiti samo na osnovu dobrih zakona, već to moraju da urade ljudi koji u njima rade – novinari i urednici, a ono što se događa u Srbiji od 2014. godine je vrlo dobar, smišljen i razrađen sistem gušenja medija.\n„Bez obzira na naziv ove tribine, da se ne radi o svilenom gajtanu, već da se radi o jednom brutalnom napadu na sve medije koji su kritički raspoloženi prema vlasti, različiti su mehanizmi, ali cilj je isti – Utišajte glas svih onih koji imaju bilo šta da kažu protiv onoga što vlast preduzima“, ocenio je novinar Vukašin Obradović.\n„Praktično, mi ne možemo da govorimo o slobodi medija i slobodi govora, pre se radi o jednoj propagandnoj, vrlo efikasnoj propagandnoj mašini, koja i sa televizije sa nacionalnom frekvencijom, i iz štampe i tabloida, zastupa samo jedan stav, jednu političku opciju, dakle u ovoj zemlji nema medijskog pluralizma“, rekla je Divac.


Izvor "Blica" kaže da su Turci Narodnoj banci Srbije podneli svu potrebnu dokumentaciju za kupovinu ove srpske banke i da je pitanje dana kada će centralna banka odobriti preuzimanje. O ceni se još nije pregovaralo, a od detalja se zna da Turci u Čačanskoj banci kupuju državni udeo 28,4%, te udele Evropske banke za obnovu i razvoj, Međunarodne finansijske korporacije IFC i Beogradske banke u stečaju.\nHalk banka je zainteresovana i za preuzimanje svih filijala Čačanske banke, koja zapošljava 392 radnika.\nČačanska banka je prošle godine poslovala pozitivno i krajem prošle nedelje na Beogradskoj berzi vredela je oko 27 mil EUR. Halk banka je u Turskoj peta po veličini i od 2008. godine je banka sa najvećom stopom rasta u Evropi. U matičnoj zemlji ima 850 filijala i kapital od 65 mlrd USD.\nProdaja imovine šećerane\nAgencija za privatizaciju oglasila je prodaju pokretne imovine Prve srpske fabrike šećera "Dimitrije Tucović 1898" u stečaju, putem javnog prikupljanja ponuda.\nNa podaju je ponuđeno 27 celina pokretne imovine, koja se nalazi u Padinskoj Skeli. Najvrednija celina je sušara za rezance repe, koja je procenjena na 64,69 miliona dinara, rotaciona sušara za šećer, procenjena na 10,06 miliona, i rezalice za repu koje su procenjene na 5,51 miliona dinara.\nProcenjena vrednost nije ni na koji način obavezujuća za ponuđače, a rok za otkup prodajne dokumentacije je 22. april. Javno otvaranje ponuda biće održano 29. aprila, u postorijama Agencije za privatizaciju.


SRBIJA: Preminule još 2 osobe, 53 novoobolela - Dnevnik Juga\nPočetna / DRUŠTVO / SRBIJA: Preminule još 2 osobe, 53 novoobolela\nSRBIJA: Preminule još 2 osobe, 53 novoobolela\nSrdjan Stamenkovic 08/09/2020\tDRUŠTVO, Korona Virus, Leskovac, Niš, Vranje Ostavi komentar\nPrema zvaničnim podacima Ministarstva zdravlja, u poslednja 24 časa u Srbiji su preminule još 2 osobe.\nKorona virus je od početka epidemije odneo 727 ljudskih života.\nU prethodna 24 časa testirana su 8.243 uzorka što obuhvata sve testove koji se trenutno rade: od pacijenata koji su se javili u Covid ambulante sa simptomima virusa, preko testiranja zbog puta u inostranstvu do onih koji se testiraju nakon ozdravljena kako bi dobili prvi ili drugi negativan nalaz.\nPotvrđena su 53 nova slučaja infekcije Korona virusom.\nOd početka epidemije obolele su 31.994 osobe, a testirano je 993.140 uzoraka.\nPrethodni MUP Srbije spreman da bude deo sistema „Amber alarm“\nSledeći Nastavlja se akcija čišćenja Srbije, ovoga puta na Staroj planini\nZavod za javno zdravlje Leskovac saopštio je najnovije zvanične podatke o epidemiološkoj situaciji u Jablaničkom …


Zbog pederluka Brüno zabranjen za mlađe od sedamnaest\nod lepotica taj Sre Apr 01 2009, 00:43\nZbog eksplicitnih scena vođenja ljubavi između dva muškarca, cenzura je odlučila da najnoviji film britanskog komičara neće moći gledati mlađi od sedamnaest godina, a oznaka NC-17 janso označava kako film ne smiju gledati čak ni u pratnji ili uz dozvolu odrasle osobe!\nNaime, organizacija koja se bavi cenzuriranjem hollywoodskih filmova, MPAA bila je doista prisiljena reagirati. Fama se digla oko scene analnog seksa u kojoj britanski komičar Sacha Baron Cohen, poznat po ulozi u filmu Borat, ovaj put u ulozi austrijskog homoseksualnog modnog novinara, u sceni seksa ne ostavlja puno mašti na volju, što je prilično ozlojadilo cenzuru.\nU sljedećoj sceni ide u lov i gol spava u šatoru s ostalim lovcima, točnije ušulja se potpuno gol u šator jednog od njih....Međutim, to je uobičajen postupak za Cohena koji se proslavio kao novinar Borat Sagdijev iz Kazahstana u hit-filmu iz 2006. "Borat". I, ma koliko se cenzura trsila zabraniti maloljetnicima da gledaju film jer, smatraju neki, takav sadržaj zapravo je kao otvoreni poziv na homoseksualni odnos, Sascha trlja ruke.\nRe: Zbog pederluka Brüno zabranjen za mlađe od sedamnaest\nod milutin taj Čet Apr 02 2009, 01:18\nVala ovaj i jeste peder trebalo bi ga naguziti\nod lepotica taj Pet Apr 03 2009, 12:42\nKako se ponas ne bi me ni cudilo\nod milan taj Sub Apr 04 2009, 22:35


Korona virus, Srbija i putovanja: Šta je Digitalni zeleni sertifikat i čemu služi : Južne vesti\n16:20, 1. 6. 2021.\nTuristi iz Srbije već su počeli da odlaze u jednu od omiljenih destinacija - Grčku, u koju sada mogu da uđu sa Digitalnim zelenim sertifikatom.\n„To znači da samo potvrda o vakcinaciji ili negativan PCR test neće biti dovoljni za prelazak granice", kaže Aleksadar Seničić, direktor Nacionalne asocijacije turističkih agencija (Juta) za BBC na srpskom.\n„Ipak, Hrvatska vas, na primer, neće vratiti sa granice ukoliko dođete sa zelenim sertifikatom", navodi on.\n„On će važiti u celoj Evropskoj uniji (EU), ali se za ovaj sistem prijavljuje i veliki broj zemalja van EU kao što su Tunis ili Tanzanija", kaže Seničić.\n„Deluje da Evropska unija prolongira uvođenje zelenih sertifikata zato što imaju problem sa utvrđivanjem modela po kom će ovaj dokument funkcionisati", kaže Seničić.\n„Iako se to mesecima odlaže, moralo bi da zaživi tokom sezone", kaže on.\nPosle registracije naloga i odabira usluge Digitalni zeleni sertifikat na Portalu eUprave, prikazaće se zeleno dugme „Pokreni uslugu".\nData je mogućnost izbora na kojim jezicima će zeleni sertifikat biti prikazan - srpskom i engleskom jeziku ili srpskom i kineskom.\n„Bila je dovoljna samo potvrda o vakcinaciji", navodi ona.\n„Takođe, prilikom izlaska iz Mađarske i ulaska u Srbiju nam takođe nije bio potreban sertifikat, nego je bila dovoljna potvrda o vakcinaciji", priseća se Matić.\nDigitalne zelene sertifikate je, takođe, moguće dobiti i u poštama na graničnim prelazima, kao i u pošti na Aerodromu „Nikola Tesla".\nPored stalnih promena pravila i procedura, problem je i cena PCR testa - 9.000 dinara.\n„Visoke cene PCR testova za nevakcinisane i decu utiču na odluku ljudi da putuju", ističe Seničić.\n„Pogotovo kada je reč o ljudima koji ne mogu da se vakcinišu", kaže on.\n„Imate veliki broj zemalja koje pri povratku građana sa puta zahtevaju negativan PCR test za ulazak u zemlju, a testiranje u Srbiji košta 80 evra, što nije motivišuće za turiste jer je on značajno jefitniji u drugim zemljama", navodi Seničić.


Bojkotuju "Mulan" zbog poteza glavne glumice\nZabava - Sreda 09.09.2020 - 12:48\nPremijera spektakl filma "Mulan" u produkciji studija Volt Dizni, čija se radnja odvija u Kini, izazvala je reakcije i bojkot na društvenim mrežama zbog podrške koju je zvezda filma uputila hongkonškoj policiji i delimičnog snimanja koje je obavljeno u regiji Sinkjang.\nPeking negira postojanje kampova za prevaspitavanje FOTO: Getty Images\nSinkjang je jedna od pet autonomnih pokrajina Kine, a zvanično je ujgurski region.\nDemokratski aktivista iz Hongkonga Džošua Vong i aktivni korisnici interneta na Tajvanu i Tajlandu promovisali su haštag "#BoycottMulan" na Tviteru, nakon što je ovog meseca film objavljen na Diznijevoj platformi za strimovanje.\nPlanirano je da se film od 11. septembra prikazuje u bioskopima širom Kine, koja je ogromno i veoma značajno tržište holivudskih studija.\nJoš u februaru je rediteljka filma Niki Karo izjavila za filmski magazin "Holivud reporter" da je "Dizni" imao probne projekcije filma sa kineskom publikom, pri čemu je izbrisao scenu poljupca između Mulan i njenog partnera na platnu, a nakon zahteva kineskih funkcionera, što je bilo i sve što su oni tražili.\nIpak, kritike na rimejk čuvene animirane Diznijeve verzije iz 1998. započele su još prošle godine, kada je film još bio u produkciji, a glavna glumica Liu Lifei je izrazila podršku na društvenim mrežama policiji u Hongkongu, koja je u to vreme bila angažovana u velikim nemirima protiv vlade.\nGlumica i filmska Mulan nije odmah reagovala na sve te komentare putem svog naloga na kineskoj platformi za pisanje blogova Veibo, kao ni kompanija Dizni.\nAktivista Vong izjavio je danas za Rojters da je optužio kompaniju Dizni i pozvao ljude širom sveta da nikako ne gledaju najnoviji "Mulan".\nUčestali pozivi na bojkot filma pojačani su ove nedelje zbog povezanosti sa regionom Sinkjang zbog kineskog ugrožavanja etničkih Ujgura i drugih muslimana, a što je naišlo na kritike vladamnogih zemalja, uključujući Ameriku, ali i na kritike grupa za ljudska prava.\nPrema napisima na društvenim mrežama i sve intenzivnijim objavama, nekoliko državnih firmi i organizacija u Sinkjangu pojavilo se na ođavnoj špici filma, pa je tako Svetski ujgurski kongres sa sedištem i Minhenu tvitovao o tome da se u novom "Mulanu" Dizni zahvaljuje birou javne bezbednosti u Turpanu, gde se nalazio logor za interniranje u Istočnom Turkistanu.\nPortparol ministarstva spoljnih poslova Zao Lijan ponovio je da Peking negira postojanje kampova za prevaspitavanje u regionu, pozivajući tamošnje strukovne i obrazovne institucije i optužujući antikineske snage da pokušavaju da zamagle politiku Sinkjanga zbog snimanja filma u ujgurskoj pokrajini.\nFilm, čiji je budžet bio čak 200 miliona dolara, bio je spreman za premijeru još u martu, ali kako je tada u celom svetu izbila pandemija kovida 19, sledeći termin je bio septembar, odnosno kada se situacija stabilizuje.\nProšlog meseca čelnici kompanije saopštili su da se "Mulan" šalje direktno na Diznijeve platforme za gledanje filmova, jer će "preskočiti" dobar deo bioskopa u SAD i svetu.\nIpak, premijera akcionog melodramskog spektakla "Mulan" je zakazana za petak 11. septembar u kineskim bioskopima, a producenti se nadaju da će ostvarenje finansijski biti uspešnije nego animirani original od pre 22 godine.\nČak je i crtani film "Mulan" kasnio sa prikazivanjem u Kini, nakon što je Diznijeva drama "Kundun" Martina Skorsezea iz 1997. godine "prodrmala" odnose Amerike i Kine.\nProblem je bio što se "Kundun" bazira na životu prognanog dalaj-lame, kojeg je Kina označila kao opasnog separatistu.


Beograd: Boris Tadić raspustio skupštinu i raspisao izbore za 11. maj\nPredsednik Srbije Boris Tadić raspustio je danas skupštinu i raspisao parlamentarne izbore za 11. maj. Tadić je ukaz o raspuštanju Skupštine Srbije doneo na obrazloženi predlog vlade.\n"Izbori su demokratski put na kome će gradjani reći kako Srbija treba da se razvija u godinama koje dolaze. Ovo je nova šansa da ojačamo naše kapacitet za odbranu suvereniteta i teritorijalnog integriteta zemje, da ojačamo nasu ekonomsku perspektivu kroz proces evropskih integracija, da ptorvdimo demokratski kapacitet društva i da menjamo stvari na bolje", izjavio je Tadić, a prenosi pres služba predsednika.\nPredsednik je pozvao sve učesnike da "kampanja bude fer i korektna i da protekne u mirnoj i demokratskoj atmosferi, kako bi Srbija dobila stabilne institucije koje će u narednim godinama efikasno raditi na dobrobit svih gradjana Srbije".\nZa 11. maj već su zakazani lokalni i pokrajinski izbori. Vlada na čijem čelu je Vojislav Koštunica izabrana je 15. maja 2007. godine nakon parlamentarnih izbora održanih 21. januara prošle godine. SKupština je konstituisana 14. februara 2007. godine. Vladajuću većinu činili su DS (64 poslanika), koalicija DSS-NS (47) i G17 plus (19) poslanika.\nRaspuštena skupština obavlja tekuće i neodložne poslove\nUstav Srbije nalaže da raspušstena skupština i vlada čiji je mandat prestao obavljaju samo tekuće ili neodložne poslove odredjene zakonom. Zakon o Vladi Srbije predvidja da vlada kojoj je prestao mandat obavlja samo tekuće poslove, ne predlaže zakone i druge opšte akte niti donosi propise, izuzev ako je njihovo donošenje vezano za zakonski rok ili to nalažu potrebe države, interesi odbrane, prirodna, privredna ili tehnička nesreća. Skupština može da obavlja samo neodložne poslove, a Ustav, kao ni Poslovnik o radu Skupštine, ne preciziraju o kojim je poslovima reč. Zakon o skupštini kojim bi se bliže odredila ta materija nije usvojen nakon izmene Ustava oktobra 2006. godine. Ni Zakonom o Vladi nije precizirano koje je okolnosti podrazumevaju pod "potrebom države" niti ko odlučuje o njima. Zakon o vladi u članu 17 precizira da vlada kojoj je prestao mandat ne može postavljati državne službenike na položaj u organima državne uprave, a pri vršenju osnivačkih prava Republike Srbije može jedino da imenuje ili da daje saglasnost na imenovanje vršioca dužnosti direktora i članova upravnog i nadzornog odbora.\nDulić: Raspisivanje izbora najlogičniji izlaz\nPredsednik Skupštine Srbije Olivir Dulić ocenio je danas da je raspisivanje vanrednih parlamentarnih izbora najlogičniji izlaz iz duboke političke krize, nastale usled nepostojanja konsenzusa u vladajućoj koaliciji oko nastavka evropskih integracija. Kakao se navodi u saopštenju iz njegovog kabineta, Dulić je pozdravio održavanje izbora 11. maja i izrazio očekivanje da će nova skupštinska većina i vlda biti u stanju da obezbede bolji život svih gradjana Srbije kroz ubrzavanje evropskih integracija i uz očuvanje teritorijalnog integriteta zemlje.\nKoštunica: Na gradjanima da izaberu odgovornu vladu\nPredsednik Vlade Srbije Vojislav Koštunica ponovio je danas da je izgubio poverenje u dosadašnje koalicione partnere Demokratsku stranku i G17 plus da su spremni da se\niskreno bore protiv nezavisnosti Kosova. U saopštenju povodom raspuštanja Skupštine i raspisivanja vanrednih parlamentarnih izbora za 11. maj, Koštunica je ocenio da je "izuzetno važno" da gradjani izaberu "državotvornu i nacionalno odgvornu Vladu".\n"Gradjanima sam saopštio da sam izgubio poverenje u dosadašnje koalicione partnere DS i G17 plus da su spremni da, posle 17. februara, nastave da se iskreno bore protiv jednostrane nezavisnosti Pokrajine i da zajedno nastavimo da vodimo tešku, ali jedino ispravnu državotvornu i nacionalno odgovornu politiku", naveo je premijer i lider Demokratske stranke Srbije.\nKoštunica je dodao da je zato vlada vratila mandat narodu, a da je na gradjanima "sada da svojom voljom odluče kome će poveriti da vodi državne i nacionalne poslove".\nNikolić će ponuditi Koštunici da zajedno formiraju Vladu\nZamenik predsednika Srpske radikalne stranke Tomislav Nikolić izjavio je danas da će ukoliko to bude potrebno lideru Demokratske stranke Srbije "po treći put ponuditi da zajedno formiraju vladu" posle izbora. Nikolić na stranačkoj konferenciji za novinare nije želeo da precizira pod kojim uslovima će biti data ta ponuda.\n"Neću da vam kažem pod kojim uslovima hoću da privučem koalicionog partnera", rekao je on.\nNa pitanje da li bi bio u vladi u kojoj je Vojislav Koštunica premijer, Nikolić je odgovorio da je nemoguće da DSS osvoji više glasova od SRS-a.\nPrema njegovim rečima, Srpska radikalna stranka još nije odlučila ko će biti njen kandidat za mandatara u slučaju pobede na izborima.


Predsednica Osmani: BSK spremne za učlanjenje u NATO - Novosti i Događanja - Predsednica Republike Kosovo - DR VJOSA OSMANI - SADRIU\nPredsednica Osmani: BSK spremne za učlanjenje u NATO\nPredsednica Vjosa Osmani-Sadiru je danas na sastanku dočekala generalnog komandata BSK-a, general-pukovnika Rrahmana Ramu sa timom generala Snaga.\nPredsednica Osmani je čestitala BSK-u na dosadašnjem radu i dala im je dalju podršku.\n„Duboko sam ubeđena da kao što su bile do sada, Bezbednosne snage Kosova, naša vojska, će nastaviti da bude primer profesionalizma i poverenja koji građani imaju u odnosu sa njima. Upravo je to visoko poverenje u odnosu sa Bezbednosnim snagama uticalo da ona svakoga dana sve više napreduje, da svakoga dana sve više dokazuje svakome od nas, ali i čitavom svetu, da je naša vojska spremna da ide prema učlanjenu u NATO, kao našem strateškom cilju“, istakla je predsednica Osmani.\nGospođa Osmani je rekla da će kao vrhovni komandant BSK-a podržati iste, kako bi se proces tranzicije izvršio što je pre moguće.\n„Da imamo potrebnu budžetsku podršku kako bi se ova tranzicija upotpunila na vreme, idealno bi bilo ukoliko bismo mogli da završimo i ranije, ali naravno da obezbedimo što veću međunarodnu podršku i da BSK ima bilateralnu saradnju i da je unapređuje sa državama ponaosob, ali i kao što sam rekla, da učestvuje u višestranim organizacijama, a posebno tamo gde imamo ključni cilj“, istakla je predsednica.\nA general-pukovnik Rama je rekao da su Bezbednosne snage Kosova jedne od institucija sa najviše poverenja, zahvaljujući angažovanju, posvećenosti, disciplini, profesionalizmu koje su pokazali vojnici do najvišeg nivoa. „Što se tiče Bezbednosnih snaga Kosova, mi smo 24/7 spremni da pomognemo svim građanima Republike Kosovo, bez razlika“, istakao je general-pukovnik Rama.


AUDAC CELO2 – SD Shop\nPočetna / Audio / Zvučne kutije / Pasivne zvučne kutije / AUDAC CELO2\nMinijaturni instalacioni zvučnik visokog kvaliteta zvuka namijenjen plafonskoj ugradnji. Cijelu CELO seriju karakteriše izuzetno kompaktan dizajn i nizak spoljašnji profil zahvaljujući čemu ovi zvučnici nakon ugradnje minimalno degradiraju prostor u vizuelnom smislu. Odličan su izbor tamo gdje je potrebno postići kompromis između vizuelnog identiteta prostora i zadovoljavajućih zvučnih performansi instaliranog razglasnog sistema. U tom smislu je moguće farbati spoljašnjost ovih zvučnika te ih u potpunosti uklopiti u enterijer.\nZvučnik je izrađen od vrhunskih materijala i direktno iz pakovanja spreman za ugradnju, nakon čega možete da zaboravite na njega jer mu nikakvo posebno održavanje nije potrebno.\nOvaj model je baziran na 2″ zvučniku sa aluminijumskom membranom, što sa nominalnom snagom od 10W (RMS) obezbjeđuje dovoljno glasan i kvalitetan zvuk u visokom frekvencijskom opsegu. Ovaj zvučnik nije namijenjen za samostalni rad već se preporučuje kombinovanje sa CELO8S subwooferom čime se dobija nevjerovatno veliki zvuk u ekstremno kompaktnom pakovanju.\nMinijaturni zvučnik za plafonsku ugradnju\nUgrađeni zvučnik: 2″\nSnaga: 10W RMS\nFrekvencijski odziv: 120Hz – 20kHz (± 3dB)\nMaksimalni zvučni pritisak: 93dB\nDisperzija zvuka: 165°\nPromjer maske: 118mm\nPromjer rupe za instalaciju: 100mm\nDubina potrebna za ugradnju: 95mm


Opštu bolnicu u Bijelom Polju danas je posjetio Generalni direktor za ekologiju dr Dušan Bugarin. Tom prilikom je uručio donaciju 20 slika sa motivima prirodnih ljepota Crne Gore u ime Agencije za zaštitu životne sredine i Ministarstva ekologije,urbanog planiranja i urbanizma.\nIz Ministarstva zdravlja saopštili su da je Opšta bolnica u Bijelom Polju dobila svoju PCR laboratoriju – nakon Instituta za javno zdravlje, Doma zdravlja Kotor, Kliničkog centra Crne Gore i Doma zdravlja Berane. Dr Jelena Borovinić Bojović, ministarka zdravlja, ocijenila je da je bjelopoljska bolnica, pod rukovodstvom direktora Kenana Erovića, od aprila prošle godine ostvarila zadivljujuće rezultate.\nBorovinić Bojović istakla je da je danas pušten u funkciju PCR aparat kojim će se, prema njenim riječima, dodatno rasteretiti Institut za javno zdravlje i to je samo, kazaala je, jedan od servisa koji su u međuvremenu za ovo kratko vrijeme uspostavljeni u ovoj bolnici. Ona je skrenula pažnju na činjenicu da je, kako je napisano, „u kratkom periodu bolnica renovirana i od ruine dovedena do ustanove koja je za ponos“.\nMinistarstvo zdravlja dalo je saglasnost za brojne specijalizacije i supspecijalizacije, a u međuvremenu je počeo da radi i onkološki konzilijum.\nBorovinić Bojović ocijenila je da je Opšta bolnica u Bijelom Polju jedan od primjera koji pozitivno svjedoči o tome kako, uz dobru volju i namjeru za kratko vrijeme, može mnogo toga da se učini.\nKenan Erović, direktor Opšte bolnice Bijelo Polje rekao je da su u prethodnom periodu imali bezrezervnu podršku Ministarstva zdravlja u vezi sa dodjelom specijalizacija, nabavkom najsavremenije opreme i decentralizacijom zdravstvenog sistema, ističući da će od ove godine imati specijaliste iz užih grana medicine koje do sada, kazao je, nikada nijesu postojale u Bijelom Polju. Bilo je nezamislivo, dodaje, da može postojati onkološki konzilijum van Klinike za onkologiju Kliničkog centra Crne Gore. Prije 15 dana počeo je da radi onkološki konzilijum u Bijelom Polju, zahvaljujući kojem pacijenti sada ne moraju da putuju do centra u Podgorici kako bi primili svoju redovnu terapiju – istakao je Erović.\nNaveo je primjer da pacijent iz Plava, kojem je do sada trebalo četiri do pet sati da dođe do Podgorice zbog pregleda, sada sve završava u bjelopoljskoj bolnici.\nKapitalnim budžetom za ovu godinu biće renovirano Interno odjeljenje, i to, istakao je Erović, prvi put poslije 50 godina, a predviđena je i nabavka magnetne rezonance.\nSavremenim projektom koji će biti realizovan u toku ove i naredne godine, kako je najavio direktor ove bolnice, Interno odjeljenje će, prema njegovim riječima, dobiti novi sjaj kakav zaslužuje, dodajući da je nabavka magnetne rezonance veliki iskorak u dijagnostici.\nOn je najavio i da će, zahvaljujući obezbijeđenoj donaciji, biti renovirano dječije odjeljenje OB Bijelo Polje.\nErović je istakao i da su tokom posljednjih 10 mjeseci ostvarili velike uštede. Dug, koji je iznosio milion eura, sveden je na oko 250.000 eura. Kao primjer, Erović je naveo smanjenje računa za medicinski otpad koji je mjesečno iznosio oko 20.000 eura, a sada je oko dvije hiljade, računi za vodu smanjeni su sa pet na dvije i po hiljade eura mjesečno, a računi za struju sa 13.000 na manje od 6.000.\nHumanitarno nevladino udruženje "Zagrli srcem Martin i Andrija" doniralo je Dječijem odjeljenju Opšte bolnice Bijelo Polje dvije infuzione pumpe i dva pulsna oksimetra, vrijednosti oko 2.500,00€.


Sekretarijat za saobraćaj Grada Beograda raspisao je tender za postavljanje sistema javnih bicikala u glavnom gradu Srbije, a Beograđani bi mogli početi da koriste prve javne bicikle već na proleće 2020. godine.\nZamenik gradonačelnika Goran Vesić ranije je rekao da je Beograd jedan od malobrojnih glavnih gradova u Evropi koji nema sistem javnih bicikala, kao i da postoji nekoliko velikih kompanija koje su zainteresovane za ovo javno-privatno partnerstvo, ali nije naveo koje su kompanije u pitanju.\nProšle nedelje, Vesić je objasnio da će izabrani partner moći da bude vlasnik do 75% beogradskog sistema javnih bicikala, dok će Grad Beograd biti suvlasnik. Kriterijum za izbor najboljeg ponuđača će biti ekonomski najpovoljnija ponuda.\nTenderska dokumentacija je dostupna na Portalu uprave za javne nabavke, Portalu javnih nabavki grada Beograda i na internet stranici naručioca www.bgsaobracaj.rs. Odluka o najboljem ponuđaču biće doneta u roku od 40 dana od otvaranja ponuda, piše u javnom pozivu objavljenom na internet stranici Sekretarijata za saobraćaj.\nBeograd će imati 150 stanica sa ukupno 900 bickala\nVesić je ranije najavio da će biti 150 stanica sa ukupno 900 javnih bicikala. Prošle nedelje, Vesić je rekao će partner u ovom poslu biti izabran tokom jeseni i da će imati obavezu da 50 stanica sa 300 javnih bicikala postavi do marta 2020. godine, polovinu do jula naredne godine, a čitav sistem do kraja 2020. godine.\nOn je takođe rekao da će polovina javnih bicikala biti električni bicikli, koji su potrebni zbog konfiguracije terena u Beogradu. Što se tiče biciklističkih staza, Beograd u ovom trenutku ima oko sto kilometara, a planira se da u naredne četiri godine bude izgrađeno još 120 kilometara novih staza.\nPrema Vesićevim rečima, Beograd je, kao i druge metropole, suočen sa ubrzanim rastom broja vozila, što dovodi do zagušenja saobraćajnica i narušavanja kvaliteta vazduha. On je podsetio i da JKP Parking servis već godinama ima 600 javnih bicikala na svoja četiri parkirališta koje mogu besplatno da koriste svi koji parkiraju automobile na ovim parkiralištima i dodao da će ovi bicikli i dalje biti na usluzi vozačima.\nTagovi: Beograd, bicikli, električni bicikli, javno-privatno partnerstvo, tender, urbana mobilnost\nPočetna » Vesti » Mobilnost » TENDER: Postavljanje sistema javnih bicikala u Beogradu


Stefanović otkriva plan protiv Srbije na sednici Interpola: „Zbuniti sve“ - Jutarnji GLASnik\nPotpredsednik Vlade i ministar unutrašnjih poslova dr Nebojša Stefanović izjavio je danas u Dubaiju da se nastavlja politizacija Generalne skupštine Interpola, ne samo od strane zemalja koje su priznale takozvanu nezavisnost Kosova, već i od Generalnog sekretarijata ove policijske organizacije.\nMinistar Stefanović je, tokom drugog dana zasedanja Generalne skupštine Interpola, istakao da postoji namera da se zbune države o načinu kako se glasa, navodeći kako će biti moguće ostvariti uvid u rezultate glasanja, a svesno izostavljajući činjenicu da se to ne odnosi na tajno glasanje.\n„Pored nejasnih obaveštenja, koja su pride i neblagovremena, najavljuje se i procedura da ukoliko dođe do glasanja u kome tzv. ’Kosovo‘ ne dobije potrebnu većinu za ulazak, da će se potom odrediti pauza, a onda se nakon pauze ide na novo glasanje. To je potpuno suprotno pravilima koja jasno govore da će se održati dva glasanja, bez pominjanja ikakve pauze. Očigledno da će svi pokušaji biti uloženi da se u toj pauzi obezbedi potrebna većina ukoliko je ne bude bilo u prvom glasanju“, objasnio je ministar Stefanović, koji predvodi srpsku delegaciju u Dubaiju.\nOn ističe da je očigledno da se politizacija procesa nastavlja na način da se stvara sumnja da li ćemo sutra imati optužnice o kojima će se politički odlučivati, da li će se odlučivati na političkom nivou, ko će biti optužen i da li će biti procesiran.\n„Sve ovo je nedopustivo za Interpol i nedopustivo za čitav policijski sistem. Srbija nastavlja sa snažnim delovanjem i zajedno sa svojim partnerima do poslednjeg trenutka uradićemo sve što je moguće da sačuvamo integritet Interpola, međunarodno pravo i da zaštitimo, naravno, svoju zemlju“, naglasio je Stefanović.\nNaš zadatak je, poručio je Stefanović, da pokažemo da postoji dovoljno zemalja sa integritetom, sa dovoljno čvrstine da se odupru svim pritiscima zapadnih država i da pokažu da poštovanje policijskog kodeksa i integriteta više cene od bilo kakve političke moći i pritiska.\nTagged INTERPOL, KOSOVO, NEBOJŠA STEFANOVIĆ, SRBIJA


Supruga kanadskog premijera zaražena virusom korona - BIGportal.ba\n13 Marta, 2020 13 Marta, 2020 0398\nOdluka o samoizolaciji doneta je nakon što su se vratili iz posete Velikoj Britaniji i osetili simptome nalik gripu.\nU saopštenju je predočeno da su njeni simptomi blagi, ali da će naredne dve nedelje ostati u izolaciji.\n“Iako prolazim kroz neprijatne simptome virusa, uskoro ću ponovo stati na noge. U izolaciji sam u svom domu i to nije ništa u poređenju sa onim kroz šta prolaze druge kanadske porodice koje možda imaju i veće medicinske probleme”, kratko je napomenula Sofi Trudo.\nPrema poslednjim informacijama, njen suprug, premijer Kanade je zdrav i nema nikakve simptome, ali će i on biti izolovan u naredne dve nedelje.\nUjedno, kanadski premijer se obratio i putem svog Tviter naloga gde je naglasio da će pratiti sve savete lekara.\n“Dobro sam i nemam simptome virusa, ali ću pratiti savete našeg lekara i ostaću u samoizolaciji za sad. Za to vreme, kao što sam i ranije danas činio, nastaviću da radim od kuće i održavaću sastanke putem video poziva i konferencija”, napisao je Trudo.\nNešto staro, ali ipak drugačije: Intenzivna seks-poza za avanturiste


OSM Televizija - Vučić: U Srbiji neće biti kontraprotesta i nemira\nVučić: U Srbiji neće biti kontraprotesta i nemira\nPremijer Srbije Aleksandar Vučić izjavio je da učesnici protesta nezadovoljni rezultatima predsjedničkih izbora u Srbiji mogu slobodno da nastave da šetaju, i poručio da neće biti kontraprotesta niti nemira i nereda u državi.\n"Šetajte slobodno. Mi ćemo da nastavimo da radimo svoj posao, a ja ih molim da šetaju što je moguće duže, utoliko u političkom smislu za mene bolje. Jedino što molim i želim jeste da to sve bude mirno", rekao je Vučić novinarima u Vrčinu.\nVučić je naglasio da građani moraju da razumiju da, kada je riječ o protestima, obaveza države jeste da poštuje manjinu i njihovu političku volju.\n"Time pokazujemo koliko smo širokih shvatanja, demokratskih opredeljenja i koliko je Srbija normalno mesto za život i ispoljavanje drugačijih stavova i različitog mišljenja", rekao je Vučić.\nOn je naveo da je "jedna američka televizija" neistinito izvijestila kako je Srpska napredna stranka /SNS/ u Novom Sadu organizovala kontramiting na kojem se pojavilo samo osam ljudi.\n"Američka televizija nije govorila istinu. Na tom tobožnjem kontraprostestu, za koji je američka televizija znala da nije kontraprotest, bili su ljudi koji su prvi nosili majicu 'Vučiću pederu' u svojim emisijama, a to su uradili da bi napravili sprdnju sa mnom i Vladom Srbije. A, to nigde nije rečeno", rekao je Vučić.\nu Srbiji neće biti kontraprotesta i nemira\nJoš iz iste kategorije: « "Srpski zid plača" od sutra ponovo ispred skupštine Srbije Nađeno 25 kg žive, uhapšene tri osobe, spremali je za KiM »


Pasulj snižava loš holesterol - Men`s Health\nKanadski naučnici iz Sent Majkls bolnici u Torontu su na osnovu praćenja 1.037 ispitanika izračunali da je svakodnevnu konzumaciju kuvanog pasulja ili drugih mahunarki moguće povezati s pet odsto manjom koncentracijom LDL holesterola u krvi.\nUčesnici istraživanja su se te ishrane pridržavali u prosečnom trajanju od šest sedmica.\nStručni časopis “Canadian Medical Ašociation Journal” dodaje da je većina ispitanika bila srednje životne starosti, a mahunarke su u pogledu kontrole lošeg holesterola bile nešto efikasnije kod muškaraca.\nIstraživači objašnjavaju da veći udeo pasulja i drugih mahunarki u ishrani rezultira smanjenjem konzumacije namirnica s većom količinom masti ili većim glikemijskim indeksom. Uz to, mahunarke su dobar izvor vlakana, proteina biljnog porekla, vitamina i minerala.\nPročitajte i Kako vaša omiljena pića zaista deluju na telo\nTags: holesterol, Ishrana, pasulj, zdravlje\nPrevious Suve šljive kao tajno oružje vitkih osoba\nNext Alkohol i kalorije


Sve što treba da znate o ocenama gostiju | Booking.com for Partners\nDobra ocena gostiju vam pomaže da se istaknete u rezultatima pretrage na našoj platformi i omogućava vam da bolje razumete mišljenja gostiju o vašem objektu. Reč je o prosečnoj oceni gostiju koji su boravili u vašem objektu, a najviša ocena koju mogu da daju je 10.\nOcenu gostiju možete da pronađete u ekstranetu ukoliko kliknete na „Recenzije gostiju“. Za više informacija o tome šta je sve obuhvaćeno recenzijama gostiju, pogledajte ovaj članak.\nKako podesiti objekat da prima recenzije gostiju\nDobijanje ocene gostiju\nPrednosti dobre ocene gostiju\nDa biste dobili ocenu gostiju, treba da se pobrinete da gosti putem naše platforme mogu da borave u vašem objektu, kao i da napišu recenziju o njemu. Za početak je potrebno da registrujete svoj objekat i postarate se da bude otvoren i dostupan za rezervisanje. Pratite ove korake u ekstranetu kako biste dovršili registraciju objekta.\nPreporučujemo vam da prvo proverite našu listu zadataka koja se odnosi na poboljšanje sadržaja stranice objekta. Kako biste je pronašli, ulogujte se u ekstranet i kliknite na karticu „Početna“. Ona sadrži informacije o ažuriranju i sinhronizovanju kalendara, kao i o tome kako da komunicirate sa drugim partnerima na našoj platformi. Za više informacija o tome kako da kreirate, ažurirate i održavate stranicu objekta, pogledajte ovaj članak.\nČim počnete da primate rezervacije putem naše platforme, važno je da odmah stupite u kontakt sa svojim gostima kako biste povećali šanse da dobijete dobru recenziju. U nastavku sledi nekoliko saveta koji vam mogu biti korisni:\nUpoznajte se sa time kako funkcionišu recenzije gostiju\nPodstaknite goste da vam pošalju recenziju tako što ćete im po dolasku napisati ličnu poruku\nKoristite vizuelne podsetnike u objektu putem kojih ćete zamoliti goste da napišu recenziju ili to učinite lično prilikom odjavljivanja\nPripremite svoj objekat kako bi savršeni boravak u njemu bio moguć\nPreporučujemo vam da se posebno potrudite da svakom gostu pružite najbolju uslugu jer će svaka recenzija koju primite uticati na vašu ukupnu ocenu gostiju. Dobra ocena gostiju će povećati vidljivost vašeg objekta na našoj platformi i ujedno privući veći broj gostiju u njega.\nPonekad možete dobiti recenziju za koju smatrate da je nepravedno negativna. Dešava se. To je sastavni deo upravljanja objektom. U nekim slučajevima je dobra ideja da odgovorite na recenzije gostiju ili zatražite da uklonimo recenziju sa stranice vašeg objekta. Imajte u vidu da recenziju možemo da uklonimo samo u određenim situacijama.\nNakon što najmanje jedan gost napiše recenziju o svom boravku u vašem objektu, dobićete ocenu gostiju. Možete je pronaći u odeljku „Recenzije gostiju“ u ekstranetu, a oznaku sa ocenom gostiju ćemo takođe prikazivati na stranici vašeg objekta i u rezultatima pretrage.\nImajte na umu da svaka nova recenzija gostiju utiče na vašu ocenu, a jedini način na koji vi možete da utičete na nju je tako što ćete gostima pružiti sjajno iskustvo i primiti pozitivne recenzije.\nUkoliko uspete da održite i poboljšate svoju ocenu gostiju, moći ćete da privučete veći broj gostiju u svoj objekat putem naše platforme. Putnici često pretražuju i biraju smeštaje pomoću filtera za ocenu gostiju, pa je visoka ocena od ključnog značaja za povećanje broja rezervacija.\nDobra ocena gostiju vam takođe može omogućiti da ispunite uslove za druge prilike, kao što su:\n„Traveller Review Awards“ nagrade – istaknite da ste jedan od naših najboljih partnera\nProgram preporučenih partnera – povećajte vidljivost i popunjenost objekta\nGenius program – istaknite se našim najvernijim korisnicima\nU 2019. godini smo uveli sistem za ocene kvaliteta koji se odnosi na različite vrste objekata na našoj platformi. Gosti imaju mogućnost da filtriraju privatne smeštaje na osnovu...


Crveni krst na sajmu knjiga\nCrveni krst Srbije i ove godine učestvuje na 64. Međunarodnom beogradskom sajmu knjiga, najvećoj ovakvoj manifestaciji jugoistočne Evrope. Štand Crvenog krsta Srbije nalazi se u hali broj 4.\nOvogodišnji sajam knjiga traje od 20. do 27. oktobra, a Crveni krst Srbije je jedan od 500 izlagača. Sajam u nedelji održavanja poseti oko 200.000 ljudi. Štand Crvenog krsta Srbije je promotivni i prikazuje celokupan rad organizacije u izdavačkoj oblasti.\nMoto Međunarodnog beogradsko sajma knjiga je „Pismo – glava“ a organizatori su priredili preko 600 programa. Na štandu Crvenog krsta Srbije biće organizovana radionica programa „Borbe protiv trgovine ljudima“.\nVolonteri Crvenog krsta Beograda, njih oko 30-toro prezentovaće izdanja Crvenog krsta i održati različite radionice sa poseticima štanda. Na štandu Crvenog krsta Srbije dežuraće i studenti Filozofskog fakulteta Univereziteta u Beogradu i studenti fakulteta Medija i komunikacije iz Beograda.\nCrveni krst Srbije prezentuje svoju izdavačku delatnost na Međunarodnom beogradskom sajmu knjiga od njegovog osnivanja, 1957. godine.


Najviše energije, čak 85% odlazi na grejanje. Upravo se u ovom segmentu veoma može smanjiti potrošnja, poručio je Benjamin Babič, zadužen za prodaju za Istočnu Evropu nemačke kompanije QUNDIS GmbH.\nU okviru virtuelnog studijskog putovanja na temu "Energetska efikasnost u Srbiji i Crnoj Gori" govorio je o direktivi Evropske unije (EDE), prema kojoj od ove godine svi uređaji koji se ugrađuju (alokatori, kalorimetri, vodomeri, merila za gas, merila za struju) moraju biti ugrađeni sa mogućnošću daljinskog čitanja.\n-\tOd 2022. godine uređaji jedanput mesečno moraju biti daljinski čitani, a podaci moraju biti prosleđeni krajnjem korisniku. Od 2027. godine svi uređaji će morati da imaju mogućnost da se čitaju daljinski - rekao je.\nKalkulacija po metro kvadratnom mogla bi da postane prošlost, zbog novih regulativa, čiji je cilj smanjenje potrošnje energije. Zbog toga se ugrađuju merila - aloktori ili kalorimetri (ultrazvučni i turbinski). Slično je i sa vodomerima.\nQuindis može da ponudi i module za žičnu ili radijsku komunikaciju, koji su namenjeni uređajima koji se ugrađuju bez mogućnosti daljinskog čitanja, kao i pulsne pretvarače, koji stare uređaje daljinski očitavaju. Tu su i detektori dima, koji se mogu ugraditi u stanove.\n-\tSisteme za daljinsko čitanje čine koncentratori, čvorovi koji su ili na baterijski napon ili na struju, koji prikupljaju podatke sa mernih uređaja. Preko gateway-a ovi podaci se šalju ka cloudu QSNP, a potom se prosleđuju partneru koji je zadužen za naplatu - rekao je Babič.\nOrganizator virtuelnog putovanja je Nemačko-srpska privredna komora (AHK Srbija), pod pokroviteljstvom Ministarstva za privredu i energetiku SR Nemačke i u partnerstvu sa nemačkom kompanijom energiewaechter GmbH.


Partizan se okliznuo u Kruševcu: Napad ne može da nadoknadi sve greške odbrane [VIDEO] - Sportska centrala\nPartizan se okliznuo u Kruševcu: Napad ne može da nadoknadi sve greške odbrane [VIDEO]\n11 avg 2019. 21:14\nIvanović 11′, 29′ – Brežančić 14′, Suma 66′\nNakon serije od pet vezanih pobeda u Superligi i kvalifikacijama za Ligu Evrope fudbaleri Partizana prvi put ove sezone teren nisu napustili kao pobednici.\nKombinovani tim crno-belih potpuno je podbacio u Kruševcu, naročito u prvom poluremenu pa ulazak Sume i Asana u drugom poluvremenu nije doneo više od izjednačenja.\nSavo Milošević je odlučio da na početku utakmice Sumu i Asana ostavi na klupi, Umar Sadik nije bio ni u protokolu, ali čini se da je najveći uticaj na lošu igru kluba iz Humske imala povreda Bojana Ostojića. Igor Vujačić nije bio adekvatna zamena za štopera crno-belih i to se videlo u prvom poluvremenu.\nPosle pokušaja Đorđa Ivanovića u 6. minutu koji je završio pored stative, Napredak je prvu opasniju akciju pretvorio u vođstvo. Igor Ivanović je krenuo sam ka Stojkoviću, Pavlović je pokušao da ga zaustavi, ali je „desetka“ Kruševljana izdržala duel i poslala loptu u gol. Samo tri minuta bilo je potrebno Partizanu da izjednači, Brežančić i Ožegović su odigrali dupli pas, a levi bek crno-belih sjajno se snašao u ulozi napadača i udarcem po zemlji savladao nemoćnog Miloševića.\nSve ono što je Partizan pokušavao da uradi u napadu njegova odbrana je uspevala da anulira, a sve se najbolje videlo u 29. minutu. Na centaršut sa leve strane nije reagovao niko od igrača crno-belih, a Ivanović je poed „uspavanog“ Brežančića ponovo bio bolji od Stojkovića.\nDo kraja prvog dela igre Ivanović je mogao da postigne i het-trik, ali je šutirao pored gola, a u nadoknadi vremena igrači Napretka tražili su penal nakon starta Pavlovića, međutim sudija Široki je procenio da je prvo stigao do lopte.\nU nastavku su od prvog minuta zaigrali Suma i Asano, ali osim inicijative nije bilo mnogo konkretnih situacija pred golom Napretka. Suma je u 66. minutu posle asistencije Tošića uspeo da izjednači, a velika ofanziva gostiju u samoj završnici nije donela rezultat.\nLazar Pavlović je nekoliko puta pokušao iz daljine, Asano je servirao šansu za Ožegovića koji je promašio loptu, a poslednja prilika otišla je u nepovrat nakon intervencije jednog defanzivca Napretka koji je u poslednjem trenutku sklonio loptu ispred Ožegovića.\nFudbal Darko - 15 dec 2019. 20:24 0\nU dve poslednje utakmice 15. kola Bundeslige pobede su zabeležile domaće ekipe.Ekipa Borusije iz Menhengladbaha, bila je lider...\nFudbal Darko - 15 dec 2019. 19:32 0\nAZ Alkmar fatalan i po Ajaks [VIDEO]\nFudbal Darko - 15 dec 2019. 18:56 0\nFudbaleri AZ Alkmara pobedili su Ajaks u derbiju 17. kola holandskog šampionata i prvu polovinu prvenstva završili na deobi prvog mesta sa...


Radi se o osam muških i tri ženske osobe, od kojih su dve mlađe, šest srednje i tri starije životne dobi, saopštili su iz Instituta za javno zdravstvo RS, piše Srpskainfo.\nPrema mestu prebivališta, po dvoje je iz Gacka i Prijedora te po jedno iz Banjaluke, Teslića, Mrkonjić Grada, Istočne Ilidže, Kotor Varoša, Doboja i Drvente.\nDo sada su u RS potvrđena 1.394 slučaja virusa korona, a preminulo je ukupno 110 osoba kod kojih je potvrđen test na novi virus korona.\nU RS, od novog virusa korona, do sada se oporavilo ukupno 848 osoba, a na SARS-CoV-2 testirane su ukupno 26.362 osobe.\nUkupan broj hospitalizovanih je 102, u Univerzitetsko kliničkom centru RS 31, a u opštim bolnicama 71.\nNa Odeljenju COVID 19 UKC RS hospitalizovano je 20 pacijenata sa težom i srednje teškom kliničkom slikom, dok su u izolaciji dva pacijenta.\nU Srpskoj pod zdravstvenim nadzorom trenutno je 2.471 osoba, a nadzor je završen kod 32.633 osobe.


Panda - Blic Online\nUdruženje: Draškoviću, imaš li dokaze da je DB ubila srpsku decu u kafiću "Panda" u Peći?\nUdruženje porodica kidnapovanih i ubijenih na Kosovu i Metohiji postavilo je pitanje predsedniku SPO Vuku Draškoviću da li ima dokaze da su državna bezbednost, Rade Marković i Legija ubili srpsku decu 1998. godine u kafiću "Panda" u Peći.\nZoo vrt u Kalgariju vraća dve pande Kini zbog nedostatka hrane\nZoološki vrt u kanadskom gradu Kalgariju, odlučio je da vrati dve džinovske pande Kini jer nema dovoljno bambusa koji je osnovna hrana ovim simpatičnim biljojedima, izvestio je CNN.\nZaposleni u Istraživačkom centru za pande u Čengduu, Kini, neretko imaju pune ruke posla oko najmlađih životinja, pa je tako, na primer, proces učenja mladunčadi da hodaju prožet podsticanjem i, pre svega, strpljenjem radnika.\nZVEZDA ZOO VRTA Jedna je od glavnih atrakcija Beča je PANDA KOJA SLIKA (VIDEO)\nPanda koja slika - jedna je od glavnih atrakcija koju posetioci bečkog zoološkog vrta imaju priliku da vide.\nOvih 11 stvari sigurno niste znali o Kini i pojedine će vas ZAPANJITI\nKina važi za najmnogoljudniju zemlju na svetu i jedna je od najstarijih civilizacija, pa ne čudi što postoji još mnogo toga u vezi sa njom što je Zapadu malo poznato.\nPredsednik Francuske Emanuel Makron započeo je danas trodnevni boravak u Kini posetom gradu Sijan, istočnoj početnoj tački drevnog Puta svile, gde je, po oceni Rojtersa, pokušao da osvoji simpatije kineskog predsednika Si Đinpinga time što mu je poklonio konja elitne francuske Republikanske garde.\nTužilašto za organizovani kriminal ispitalo je 34 svedoka u okviru istrage koju od maja 2016. vodi protiv nepoznatih izvršilaca ubistva šest srpskih mladića u kafiću ''Panda'' u Peći, na današnji dan pre 19 godina, 14. decembra 1998. godine.\nPRVO MLADUNČE PANDE U FRANCUSKOJ Održana ceremonija imenovanja, okupljenima se obratila Brižit Makron (VIDEO)\nFrancuska prva beba panda nakon četiri meseca od rođenja dobila je ime Juan Meng koje znači "ostvarenje želje" ili "ispunjenje sna", navodi Asošijeted pres.\nPandu koja hoda unazad planiraju da izleče seksom\nZaposleni u Zoološkom vrtu u Berlinu nadaju se da će izlečiti mladu ženku pande koja hoda unazad, tako što će je upoznati sa jednim od najvećih životnih užitaka, seksom.\nTUGA Umrla najstarija panda na svetu (VIDEO)\nPROSLAVA PRVOG ROĐENDANA Zoo vrt u Atlanti sprema iznenađemnja za dve džinovske pande\nKineska kompanija rasporedila solarne panele u oblik koji će vas ODUŠEVITI\nEneretska kompanija u Kini smislila je sjajan način da promoviše razvoj obnovljivih izvora energije tako što je rasporedila svoje solarne panele u oblik kineskog nacionalnog dobra - pande.\nTokio će ove nedelje početi da skuplja predloge za ime nedavno rođenog mladunčeta džinovske pande, saopštile su gradske vlasti.\nIZAZVAO NEVIĐENI BES Ofarbao je psa da liči na PANDU, pa NAPLAĆIVAO fotkanje s njim (FOTO)\nStanovnici iz jednog ruskog grada su policiji prijavili slučaj zlostavljanja životinje. Niame, jedan čovek je svog psa ofarbao u crnu i belu boju, kako bi ličio na pandu, i turistima uzimao pozamašne svote novca za fotografisanje sa "medom".\nOvoliku PANDU nikada niste videli, a kada čujete čemu služi SKINUĆETE KAPU Kinezima\nVećina solarnih elektrana ima panele poređane u redovima i kolonama kako bi formirali mrežu. Međutim, predstavnici kineske kompanije "China Merchants New Energy" odlučili su se malo zabaviti kada su od solarnih panela izgradili gigantsku pandu na oko milion kvadratnih metara na farmi u Datongu.


Republika / Zadavio trudnu sestru i namestio da izgleda kao samoubistvo: Motiv će vas zaprepastiti!\nutorak, 24. 12. 2019.| 10:12\nTinejdžer iz Teksasa ubio je svoju trudnu sestru zato što je bila "sramota za njihovu porodicu", a onda je sve iscenirao da izgleda kao samoubistvo.\nViridiana Arevalo (23), koja je bila u osmom mesecu trudnoće, nestala je 17. decembra, a nestanak je prijavio njen dečko. Njena porodica zatim je pronašla poruku u kojoj je ona navodno napisala da želi da se ubije, piše Dejli mejl.\nNjeno telo pronađeno je u jednoj uličici u nedelju, a policija je uhapsila njenog brata Eduarda Arevaloa (19) zbog ubistva.\nPolicija je saopštila da je Eduardo priznao da je zadavio sestru dan pre nego što je prijavljen njen nestanak, a onda je napisao oproštajnu poruku kako bi izgledalo kao da je počinila samoubistvo.\nEduardo je rekao policiji da je ubio sestru jer je "bila sramota za njihovu porodicu" i da bi "bilo bolje da je nema".\nOsumnjičeni za ubistvo rekao je policiji da je nakon ubistva telo sestre stavio u gepek automobila, a onda se odvezao u udaljeni kraj grada, gde ga je ostavio.\n- Međutim, kako su dani prolazili, Eduardo je rekao da je želeo da njegova porodica zna gde je Viridiana, pa je u nedelju ujutru otišao po njeno telo i ostavio ga u uličici - saopštili su iz policije.\nUbrzo su komšije pronašle telo i obavestile nadležne.\nTinejdžer je osumnjičen za ubistvo nakon što je uhvaćen na nadzornoj kameri u ulici u kojoj je pronađeno telo trudnice.\nPolicija veruje da je Viridiana bila trudna sa svojim dečkom i misle da niko drugi iz porodice nije učestvovao u njenom ubistvu.\nSvet Ubistvo Tinejdžer Ubica Samoubistvo Teksas Trudnica Ubijena žena Ubio sestru


Kolumne & novosti: Kongres SAD „prijavio“ Vučića Bajdenu zbog korupcije, Pinka i Telekoma\nNažalost, sloboda medija je dostigla novu najnižu tačku u Srbiji. Reporteri bez granica su istakli da je Srbija zemlja u kojoj su novinari gotovo svakodnevno izloženi napadima, koji najčešće dolaze od vladajuće elite i provladinih medija. Takođe je jasno da provladini mediji razvijaju i da su u obostrano korisnom odnosu sa vlašću u Srbiji. Kao jedan eklatantan primer je RTV Pink, najveći privatni emiter u Srbiji, koji je dobio najmanje 7 miliona evra državnih kredita između 2014. i 2016. godine. Sledeće godine, kada se predsednik Vučić kandidovao za predsednika, RTV Pink je njegovoj kampanji obezbedila znatno više vremena, nego svim ostalim kandidatima zajedno. Čak su i poslovi mreže Telekom u većinskom državnom vlasništvu obavijeni velom tajne”, poručuju kongresmeni.\nIzvor: Vijesti, Nova.rs, N1 Beograd


Bogatstvo Kanje Vesta se procenjuje na više od 6 MILIJARDI dolara | Red Portal\nBogatstvo Kanje Vesta se procenjuje na više od 6 MILIJARDI dolara\nIzvor: New York Post, Foto: Printscreen YouTube\nNjegov brend urbane odeće i obuće napravio je eksploziju\nIako nema sreće u ljubavi, finansije Kanje Vesta izgledaju poprilično dobro.\nProšlog meseca je Kim Kardašijan podnela papire za razvod sedmogodišnjeg braka i to nakon meseci punih naslovnih strana o raspadu ljubavi poznatog para.\nMeđutim, brend Kanje Vesta Yeezy koji se u najvećoj meri bavi proizvodnjom patika i urbane odeće, eksplodirao je na tržištu i to ga je načinilo multimilijarderom poziva se Njujork Post na dokumente u koje je imao uvid.\nKolaboracija kompanija Adidas i Yeezy bila je pun pogodak i u toku pandemije je vrednost brenda skočila na dosta više od 3,7 milijardi dolara, što je bila približna vrednost drugim urbanim brendovima poput Suprima.\nU okviru ovih poslovnih poduhvata, tu je saradnja imeđu kompanija Yeezy i Gap koja je potpisana na 10 godina i očekuje se godišnja zarada od najmanje milijardu evra. Zanimljivo je to da je Kanje Vest dugo želeo da kupi Gap, a "flert" sa ovom kompanijom traje od 2015. godine.\nPored ovih projekata, Kanje Vest deli sa Kim Kardašijan plen kada je u pitanju Skims donji veš koji se procenjuje na 1,7 milijardi dolara.\nNa kraju, u svom posedu ima muzički katalog koji je vredan 110 miliona dolara, dok se na 122 miliona dolara procenjuje vrednost čistog novca koji ima kao i deonica u različitim kompanijama.\nReper bacio oko na Kim Kardašijan nakon glasina o razvodu 😎\nKANJE VEST pakuje kofere i seli se u LONDON?!\nBajden potpisao zakon o podršci privredi od 1.900 milijardi dolara


Da bi se u Srbiji ostvarila porodiljska naknada potrebno je preko 100 papira a duga, komplikovana i zahtevna procedura ostvarivanja porodiljske naknade privredu košta 690 miliona dinara godišnje.\nOva oblast regulisana je Zakonom o finansijskoj podršci porodici sa decom. Iako zakon uređuje sistemski, novčani i vremenski okvir pomoći zaposlenim majkama i trudnicama, rokovi predviđeni njime se svakodnevno krše, što za rezultat ima porodice sa malim bebama čija su mesečna primanja umanjena za platu porodilje i to u trenutku kada su im životni troškovi naglo povećani.\nNeefikasnost i neažurnost finansijske podrške prouzrokovana je birokratskom procedurom, prema kojoj se isplata porodiljske naknade vrši od strane poslodavca a uz kasniju refundaciju od strane nadležnog državnog organa (Ministarstvo Rada i socijalne politike Republike Srbije). Usporeni procesi transakcije novčane naknade su dodatno otežani nepoštovanjem samog Zakona od strane poslodavca ili pak kašnjenjima u refundiranju sredstava od strane nadležnih državnih organa.\nKampanja P(B)ravo za mame se zalaže da ostvarivanje porodiljskih naknada bude svima olakšano, kako mamama tako i poslodavcima. Cilj kampanje je da zaposlene majke redovno dobijaju naknadu tokom trajanja porodiljskog odsustva, direktnom isplatom iz budžeta Republike Srbije na njihove račune, umesto sa računa poslodavaca. Cilj kampanje ostvarićemo promenom Zakona o finansijskoj podršci porodici sa decom koja će, s jedne strane omogućiti da zaposlene majke više ne čekaju po nekoliko meseci na isplatu prve naknade posle porođaja. S druge strane, ovom promenom poslodavci će biti rasterećeni birokratske procedure u vezi sa ostvarivanjem porodiljske naknade čime će se zaustaviti loša praksa kreditiranja države. Kampanju su pokrenula 3 udruženja građana: Srbija u Pokretu, Roditelj i Centar za mame.\nDa bismo došli do ovog cilja, organizovali smo 250 trudnica i majki sa bebama koje su javno razgovarale sa svakim od 250 poslanika i ubedile ih ličnim iskustvom da je potrebno promeniti zakon. Mame, porodilje i trudnice dobile su podršku većine poslanika.\nPored podrške 150 poslanika u Parlamentu, mame su dobile i podršku tadašnjeg ministra finansija Lazara Krstića, kao i podršku ministra rada, zapošljavanja, boračkih i socijalnih pitanja Aleksandra Vulina.\nUbrzo je formirana Radna grupa za izmene Zakona koja je prihvatila zahteve ove kampanje, odnosno predlog da isplate plata nakon porođaja idu direktno na račun mama. Uprkos posvećenosti i radu velikog broja članova radne grupe, zbog loše koordinacije državnih institucija i njihovih predstavnika, izmene drugih delova zakona još uvek nisu usaglašene, te tako ni sam zakon nije ušao u proceduru do predviđenog roka.\nUdruženja „Srbija u pokretu,“„Roditelj“ i „Centar za mame“ koja su sprovela kampanju, apeluju na ministra Vulina i na zaposlene u Ministarstvu rada, zapošljavanja, boračkih i socijalnih pitanja da hitno preuzmu odgovornost i učine rad Radne grupe efikasnijim, kako bi se do promene Zakona došlo sa najkraćim mogućim kašnjenjem.


Nasilje nema opravdanje | Sandzaknews\nNasilje nema opravdanje\nKancelarija za mlade u Novom Pazaru, tokom leta, organizuje školicu navijanja\n‘’Srbija u pokretu’’ i novopazarska Kancelarija za mlade realizuju kampanju pod nazivom ‘’ Nasilje nema opravdanje’’.\nU okviru tog projekta u Novom Pazaru, bi?e organizovana ‘’De?ija školica navijanja’’, u kojoj ?e mališani nau?iti da na sportskim terenima, uz fer i korektno navijanje, bodre svoj grad, kaže Aleksandra Majstrovi?. Tokom trajanja školice deca ?e mo?i da nau?e kako da kažu ‘’ Ne nasilju’’, kažu u Kancelariji za mlade.\nŠkolica ?e biti besplatana, a mo?i ?e da je upišu devoj?ice i de?aci do 13 godina.\nRadionice, koje budu organizavovanje tokom trajanja školce, prati?e izvodjenje predstave ’’ Nasilje- za nasilje nema opravdanje’’, autora i reditelja Zijaha Sokolovi?a. Ta predstava je prošle godine proglašena najboljim projektom u EU u prevenciji kriminaliteta i nasilja u porodici.


NAJNOVIJI IZVJEŠTAJ O RADU PRETIS-a POKAZAJE STVARNU SLIKU: Milioni maraka iskazani na sumnjiv način | Slobodna Bosna\nNAJNOVIJI IZVJEŠTAJ O RADU PRETIS-a POKAZAJE STVARNU SLIKU: Milioni maraka iskazani na sumnjiv način\nZbog brojnih propusta i pa čak i elemenata krivičnih djela federalni revizori su u izvještaju o radu Pretisa Vogošća za 2019. i 2020. godinu, firme iz oblasti namjenske industrije koja je u 51-postotnom vlasništvu Vlade FBiH, dali negativno mišljenje, što nije toliko česta praksa, piše portal Fokus.ba.\n"Ne može se potvrditi da je Društvo provodilo redovne mjere upravljanja rizikom u skladu sa Zakonom o finansijskom poslovanju, jer zbog nelikvidnosti ne izmiruje obaveze po osnovu kredita kod Razvojne banke FBiH i ne izvršava obaveze shodno odredbama zaključenih ugovora. Dospjele obaveze sa kamatama na 31. 12. 2020. godine iznose 10.443.214 KM", ističu revizori.\nTakođer, dodaju revizori, Pretis nije uplaćivao obaveze po osnovu poreza i doprinosa na isplaćene plaće u 2020. godini u iznosu od 1.821.856 KM, niti je izmirivalo obaveze po osnovu duga za javne prihode iz ranijih godina u skladu sa sporazumom zaključenim s Poreznom upravom FBiH. Neplaćene obaveze iz ranijih godina na 31. 12. 2020. godine iznose 3.433.615 KM, kamate 8.996.241 KM i troškovi prinudne naplate 613.825 KM. Navedeno, zaključuju, nije u skladu s odredbama Zakona o doprinosima i Zakona o porezu na dohodak\nPORAZ SISTEMA U BiH: Revizori odustali od analize podjele novca, jer vlast ne sarađuje?!


Više od 20.000 posetilaca dobilo je šansu da se divi novom projektu Zaha Hadid Architects studija, kada je King Abdullah Petroleum Studies & Research Center (KAPSARC) otvoren za javnost po prvi put, tokom saudijske nedelje dizajna…\nOvaj centar, smešten u Rijadu, predstavlja neprofitnu organizaciju posvećenu istraživanju polisa koje potpomažu efikasnu upotrebu energije, pa je kao takav, kreiran upravo sa tom misijom na umu.\nKAPSARC je jedan od nekoliko poslednjih projekata koje je Zaha Hadid dizajnirala pre nego što je preminula, a predstavlja prvu građevinu ove kompanije koja je dobila LEED platinasti sertifikat. Ovaj kampus koji se prostire na sedamnaest ari sastoji se od pet različitih građevina koje se spajaju kao ujedinjena celina. Modularni dizajn ovog projekta dozvoljava proširenje u budućnosti, jer se nove strukture veoma lako mogu dodati njegovom dizajnu koji podseća na košnicu.\nDinamična forma svake građevine kreira plutajuće geometrijske rešetke na fasadama i dozvoljava otvorima da propuštaju svetlost, istovremeno smanjujući količinu upotrebljenog materijala. Individualni prostori, iako harmonični, pojedinačno su adaptirani u skladu sa svojom funkcijom, pa tu postoji biblioeka, kompjuterski centar, auditorijum, istraživački centar i molitveni prostor. “Ovaj strukturalni i organizacioni princip odlučen je KAPSARC kompozicijom, i predstavlja amalgam kristalnih formi koje izranjaju iz pustinjskih pejzaža, evoluirajući kako bi se savršeno uklopile sa uslovima svog okruženja”, kažu iz Zaha Hadid Architects studija.\nEksterijerna dvorišta pažljivo su isplanirana kako bi se umanjila izloženost pustinjskoj klimi, dozvoljavajući kreiranje zajedničkih prostora, gde se ideje i misli mogu razmenjivati u neformalnom okruženju. Specijalni “hvatači vetra” na krovu južne strane dvorišta sakupljaju severni vetar kako bi hladili prostor, koji je orijentisan prema indirektnoj sunčevoj svetlosti.\nKoncept mešanja posetilaca sa istraživačima izveden je u čitavoj ovoj građevini, jer otvoreni plan prostora i prostorni slojevi dozvoljavaju vidljivost između spratova i kreiraju jedinstveni osećaj transparentnosti. KAPSARC takođe koristi svu vodu, a poseduje i solarne panele sa kapacitetom 5.000 megavati godišnje. Trideset procenata građevinskog materijala napravljeno je od recikliranih sirovina. Možemo slobodno reći da je arhitektonski studio Zaha Hadid Architects savršeno odgovorio na misiju ovog centra prilikom njegove konstrukcije.\nInače, Zaha Hadid Architects studio, koji je skoro dobio Blueprint nagradu za svoju Port House u Antverpenu, nije nov na tlu Saudijske Arabije. Oni trenutno rade na centru za prezervaciju vodenih površina i dizajnu inovativne metro stanice takođe. Poznati po stilu Zahe Hadid, koja je svoju arhitekturu začinila futurizmom i neobičnim oblicima, po kojoj je studio i dobio ime, oni u čitavom svetu kreiraju strukture koje nam jasno stavljaju do znanja ko je njihov idejni tvorac.


Sastanak poverenice i Koalicije protiv diskriminacije • Poverenik za zaštitu ravnopravnosti\nSastanak poverenice i Koalicije protiv diskriminacije\nO nama Vesti Sastanak poverenice i Koalicije protiv diskriminacije\nPoverenica za zaštitu ravnopravnosti Brankica Janković sastala se sa predstavnicama i predstavnicima 10 organizacija civilnog društva, članica Koalicije protiv diskriminacije i Koalicije za pritsup pravdi. U prostorijama Fonda za humanitarno pravo u Beogradu razgovaralo se o zajedničkoj saradnji.\nTokom sastanka, između ostalog je bilo reči o tome da bi osnovni model buduće saradnje mogla biti zajednička javna slušanja u Skupštini Srbije o problemima diskriminisanih grupa u Srbiji. Zajedničkim organizvanjem javnih slušanja skrenula bi se pažnja i ponudila rešenja za prevazilaženje sistemskih problema u vezi sa diskriminacijom. Među temama koje bi bile predmet javnih slušanja su navedeni pravni položaj migranata u Srbiji, pravni položaj osoba sa mentalnim invaliditetom, govor mržnje i diskriminacija u medijima, položaj Roma sa akcentom na diskriminiciju romske dece u pogledu dobijanja ličnih dokumenata, servisi podrške i afirmativne mere za osobe sa invaliditetom. Među novim zakonskim rešenjima koja bi bila razmatrana kroz javna slušanja predloženi su Zakon o prinudnim iseljenjima, Zakon o registrovanm istopolnim partnerstvima, Model zakona o rodnom identitetu, Zakon o slobodi okupljanja, Zakon o besplatnoj pravnoj pomoći, Zakon o civilnim žrtvama rata (izmene Zakona o pravima civilnih invalda rata).\nU radu sastanka sa poverenicom su učestvovali predstavnici Centra za unapređivanje pravnih studija, Civil Right Defenders, Praxis, Regionalnog centra za manjine, Labris – organizacije za lezbejska ljudska prava, Gayten LGBT, Udruženja studenata sa hendikepom, Inicijative mladih za ljudska prava, CHRIS – mreže odbora za ljudska prava i Fonda za humanitarno pravo.


Povodom 6. oktobra – datuma koji se obilježava kao Međunarodni dan osoba sa cerebralnom paralizom Udruženje “DLAN” Zenica je prigodnim projektnim aktivnostima odlučilo simbolično obilježiti ovaj datum.\nPrema statistikama u svijetu živi oko 17 miliona ljudi oboljelih od cerebralne paralize, a datumi poput ovog služe da bi se još jednom ukazalo na značaj podizanja svijesti i podrške osobama sa cerebralnom paralizom.\nUdruženje “DLAN” Zenica kroz projekat “Upoznaj me bolje” ove godine organizuje edukativnu radionicu sa učenicima Osnovne škole „Mak Dizdar“ Zenica.\nRadionica je planirana 15.10.2020. sa početkom od 12 sati u prostorijama škole.\nPomenuta aktivnost će biti organizovana uz poštovanje svih higijensko – epidemioloških mjera, a zamišljena je kroz druženje, art radionicu učenika pomenute škole i kratka predavanja o osobama sa cerebralnom paralizom, njihovim sposobnostima, mogućnostima i načinu kako možemo da im pomognemo kako bi se u potpunosti integrisali u društvo i bili ravnopravni u svakom pogledu – navodi se iz Udruženja “DLAN”.


„Jačanje kapaciteta studentskih predstavnika“ seminar na Zlatiboru | Lokalni internet portal grada Vršca\nU nedelju 11.12.2016. godine, predavanje je bilo na temu sporta u visokom obrazovanju, a nakon toga održana je diskusija na temu finansijskog plana i pisanja projekata, kako i na koji način ih realizovati. Takođe, veoma značajno za studente, realizovano je predavanje na temu pravilnog pisanja cv-a, motivacionog i propratnog pisma, kao i predavanje na temu realizacija stručnih praksa, potencijalnih problema i koliko su one značajne za profesiju studenata i dalji rad.\nNakon toga odvijala se otvorena diskusija sa predsavnicima SKASSS-a i ministarstava na temu zakona o Visokom obrazovanju, gde su studenti imali prilike da čuju značajne podatke koje se tiču prava i obaveza studenata strukovnih studija. Studenti su na seminaru imali priliku da čuju i o potrebama tržišta rada za obrazovnim kadrom, što je bila tema jedne od radionica u okviru ECMYILM projekta na Visokoj školi za obrazovanje vaspitača „Mihailo Palov“ u Vršcu.\nPrethodna: (VIDEO) Novogodišnji karavan u Vršcu\nSledeća: RADNO VREME TOKOM PRAZNIKA: Evo kako će u Vršcu raditi prodavnice, službe i prevoznici


RTS :: Zečević: Lajčakova poseta bila pripremna, želeo je da utvrdi kada Priština može da počne pregovore\nPolitika Zečević: Lajčakova poseta bila pripremna, želeo je da utvrdi kada Priština može da počne pregovore\npetak, 05. mar 2021, 07:30 -> 17:45\nProfesor Slobodan Zečević sa Instituta za evropske studije kaže za RTS da se verovatno krajem proleća može očekivati nastavak pregovora Beograda i Prištine i da je to bila suština posete Miroslava Lajčaka.\nMiroslav Lajčak je bio u regionu i razgovarao sa predstavnicima i Prištine i Beograda. Slobodan Zečević je ocenio da je reč o pripremnoj poseti, koja je u stvari želela da na Kosovu utvrdi stanje kada bi oni mogli da uđu u pregovore.\n"Što se tiče dolaska u Beograd, jasno je da smo mi spremni da koliko sutra nastavimo pregovore, odnosno Vlada i predsednik da u najkraćem mogućem roku nastave pregovore u Briselu. Problem je Priština", navodi Zečević.\nSmatra da će izbor vlade i predsednika u Prištini trajati verovatno do aprila.\n"Verovatno krajem proleća možemo da očekujemo nastavak pregovora. To je bila suština obilaska. Naravno, Lajčak ima funkciju, on želi da održi svoje mesto, da mu produže mandat. Objektivno, nije mnogo postigao u poslednje vreme", smatra Zečević.\nOcenio je da će Aljbin Kurti morati da učestvuje u pregovorima zbog pritiska Brisela i Vašingtona.\nNavodi da je Lajčak iskazao veliki optimizam da se za nekoliko meseci može doći do sporazuma Beograda i Prištine.\n"Ja ne mislim da može da dođe do brzog rešenja, s obzirom na to da nas sledeće godine očekuju izbori i u Srbiji, sigurno će i to usporiti pronalaženje rešenja između Beograda i Prištine", rekao je Zečević.\nZečević se osvrnuo i na izjavu Lajčaka da su već dogovoreni neki delovi budućeg sporazuma između Beograda i Prištine, koji još nisu objavljeni, i da se oni odnose na nestala lica, interno raseljena lica i ekonomsku saradnju.\n"Radi se o tome da, kada je reč o nestalim licima, postoje određena mesta gde se sumnja da se nalaze grobovi ljudi koji su likvidirani tokom operacija OVK, trebalo je da ta mesta budu otkopana, da se pronađu ti ljudi i da se saopšti porodicama šta se sa njima dogodilo. To prištinske vlasti nisu uradile. Verovatno Miroslav Lajčak ako govori o nestalim licima misli na te slučajeve", zaključio je Zečević.\nMeđuvladina konferencija EU i Srbije do kraja juna ove godine


Tešanovićeva uručila sportsku opremu “Slaviji” | Palelive.com\nPočetna Regija Istočno Sarajevo Tešanovićeva uručila sportsku opremu “Slaviji”\nTešanovićeva uručila sportsku opremu “Slaviji”\nISTOČNO SARAJEVO – Ministar porodice, omladine i sporta Republike Srpske Nada Tešanović uručila je danas komplete sportske opreme rukometašicama i odbojkašicama Sportskog društva “Slavija” Istočno Sarajevo.\n“Ova oprema predstavlja dar za Novu godinu odbojkašicama i rukometašicama `Slavije`, koje ostvaruju dobre sportske rezultate i nadam se da će im dobro doći i za treninge i za takmičenja”, rekla je Tešanovićeva novinarima nakon sastanka u opštini Istočno Novo Sarajevo.\nOna je istakla da je priča o sportu “nedovršena”, jer se tu uvijek nameće pitanje budžeta, odnosno mogućnosti resornog ministarstva da podrži razvoj sporta u Srpskoj.\nPrema njenim riječima, Ministarstvo porodice, sporta i omladine nema obavezu da pomaže lokalnim sportskim klubovima, već mu je prevenstveni cilj razvoj školskog sporta i podrška vrhunskim sportistima.\n“Mi putem Malih olimpijskih igara, ljetnih i zimskih sportskih kampova pokušavamo da pomognemo našim sportistima, uključujući i njihovo stipendiranje. Za one sportiste koji izlaze na međunarodnu scenu i postižu određene rezultate imamo dio sredstava koje dodjeljujemo putem konkursa”, navela je Tešanovićeva.\nOna je napomenula da je nedavno realizovan konkurs koji se odnosio na rekonstrukciju sportskih terena, u okviru kojeg je opština Istočno Novo Sarajevo dobila 10.000 KM, namijenjenih za izgradnju novog sportskog igrališta.\nSastanku ministra porodice, omladine i sporta Republike Srpske sa sportistima i sportskim radnicima Istočnog Novog Sarajeva prisustvovao je i predsjedavajući Doma naroda Parlamentarne skupštine BiH Staša Košarac.\nTešanovićeva će danas na Palama predsjedavati sjednicom Organizacionog odbora Balkan kupa u biatlonu 2014. godine, a večeras će na Jahorini prisustvovati ceremoniji otvaranja zimske turističke sezone na ovoj olimpijskoj ljepotici.\nPrethodni članakBudžet za 2014. godinu 8,9 miliona KM\nNaredni članakUčenici Srednjoškolskog centra “Vasilije Ostroški” na putu do Parlamenta


Biznis Autor:Beta29. nov. 201712:14 > 12:19\nU Srbiji će od 1. januara iduće godine početi primena novog integrisanog informacionog sistema za upravljanje i kontrolu bezbednosti hrane koji je razvijen uz podršku EU, a koji će građanima omogućiti da budu sigurniji u ispravnost hrane za ljudsku i životinjsku upotrebu, izjavio je ministar poljoprivrede Branislav Nedimović.\n„Ovo je informacioni sistem koji će pomoći da se sa jednog mesta bolje upravlja bezbednošću hrane i štiti unutrašnje tržište, ali je to i platforma za lakši izvoz“, rekao je Nedimović.\n„Od ovoga će veliku korist, pre svega, imati privatne kompanije, naročito one koje se bave izvozom. A pratiće se lanac od proizvodjača, preradjivača, skladištara i izvoznika, svi će biti u istom sistemu“, naveo je ministar.\nNedimović je rekao da je obuka u svim veterinarskim, fitosanitarnim i poljoprivrednim inspekcijama za korišćenje sistema već počela a i gradjani će moći da na posebnom portalu vide podatke u vezi s tom kontrolom.\nZamenica šefa delegacije EU u Srbiji Mateja Norčič Štamcar kazala je da je Evropska unija za taj projekat izdvojila 1,3 miliona evra, a s ministarstvom je dogovoreno i dodatnih 300.000 evra donacije za nabavku opreme, kako bi se osigurala dugoročna održivost sistema.\nOna je istakla da je novi sistem usklađen s principima EU i time je Srbija korak bliže ispunjavanju kriterijuma za pridruživanje koji su postavljeni u poglavlju 12.\nNajavila je takodje da će EU nastaviti da podržava takve inicijative koje će pomoći Srbiji da što pre postane članica EU. Integrisani informacioni sistem uradili su Institut „Mihajlo Pupin“ i kompanija KPMG.\nNemamo dovoljno govedine za izvoz u Kinu\nNedimović je izjavio i da trenutno u Srbiji nema dovoljno goveđeg mesa da bi se obezbedio izvoz u Kinu, ali da se može raditi na tome da se poveća proizvodnja.\n„Da bi mogli da podstičemo proizvodnju subvencijama moramo da imamo tržište, odnosno mogućnost plasmana. Kad nema tržišta subvencije ne daju rezultat“, kazao je Nedmimović.\n„Goveđe mesto bi moglo da se izvozi u Kinu samo ako bi Kinezi finansirali uzgoj goveda i u skladu sa svojim običajima obradjivali meso i transportovali da u svoju zemlju“, rekao je Prostran agenciji Beta.\nVlasnik Mesne industrije „Matijević“ Petar Matijević rekao je da Srbija nema goveđeg mesa za izvoz i da je njegova farma od 5.000 junadi medju malobrojnim velikim farmama.\nbezbednost hraneBranislav Nedimovićintegrisani sistem


Anders Fog Rasmusen: NATO će ostati u Avganistanu dok ne završi posao | Hronika\nPočetna strana > Hronika > Anders Fog Rasmusen: NATO će ostati u Avganistanu dok ne završi posao\nAnders Fog Rasmusen: NATO će ostati u Avganistanu dok ne završi posao\nVARNA – Generalni sekretar NATO Anders Fog Rasmusen izjavio je danas da će alijansa ostati u Avganistanu dok ne završi posao i pozvao članice da pruže nepokolebljivu podršku daljim naporima u toj zemlji.\n„Najvažnije je da ne skrećemo sa kursa, da ostanemo koliko god je potrebno da završimo posao,„ rekao je Rasmusen na zasedanju Parlamentarne skupštine NATO u Varni.\nGeneralni sekretar je ocenio da će činjenica da Osama bin Laden više nije pretnja međunarodnoj zajednici imati pozitivni uticaj na situaciju u Avganistanu, ali je upozorio da su terorističke mreže u svetu još aktivne.\n„Mi se nalazimo u Avganistanu upravo da bi sprečili da zemlja ponovo postane utočište za teroriste”, dodao je Rasmusen.\nOn je pohvalio „brz napredak” u obučavanju avganistanskih snaga bezbednosti, rekavši da je više od 290.000 vojnika i pripadnika policije spremno, ali da bi brzo povlačenje iz Avganistana u ovom trenutku bilo „preuranjeno”.\nNATO planira da počne postepeno povlačenje u julu, a da završi proces do kraja 2014, rekao je Rasmusen.\nOn je prethodno u Varni rekao da je vojna kampanja NATO u Libiji postigla ciljeve i da se vladavina Moamera Gadafija bliži kraju.


Saradnja Vojvodine i pokrajine Guangdong - Uvoz iz Kine\nSaradnja Vojvodine i pokrajine Guangdong\nPotpisan sporazum o uspostavljanju prijateljskih odnosa između Vojvodine i kineske provincije Guangdong. Poseban akcenat ćemo staviti na saradnju i privlačenje investicija u poljoprivredi i energetici, poručio predsednik vojvođanske vlade Bojan Pajtić. Predsednik Vlade Vojvodine Bojan Pajtić i guverner Guan\nKategorija: Vesti iz arhive Objavljeno 28 novembar 2012\nPotpisan sporazum o uspostavljanju prijateljskih odnosa između Vojvodine i kineske provincije Guangdong. Poseban akcenat ćemo staviti na saradnju i privlačenje investicija u poljoprivredi i energetici, poručio predsednik vojvođanske vlade Bojan Pajtić.\nPredsednik Vlade Vojvodine Bojan Pajtić i guverner Guangdonga, Džu Sjaodan, potpisali su, u glavnom gradu te kineske provincije Guangdžou, sporazum o uspostavljanju prijateljskih odnosa između dveju pokrajina.\nDokument je potpisan u prisustvu ministra spoljnih poslova Kine Janga Đečija, u okviru Međunarodne nedelje razmene i saradnje, manifestacije na kojoj učestvuje 17 svetskih regija, objavljeni je na internet stranici vojvođanske vlade.\nSporazum je nastavak i rezultat saradnje, ozvaničene Memorandumom o razumevanju između dve pokrajine, koji je prošle godine potpisan u Novom Sadu a njegove potpisnice su se saglasile da čine zajedničke napore na promociji prijateljskih kontakata između naroda, da pospešuju ekonomska i trgovinska kretanja, kao i da aktivno sarađuju i razmenjuju znanja i iskustva.\nPajtić je rekao da je saradnja sa Guangdongom, provincijom sa 105 miliona stanovnika i 20 puta većim društvenim bruto proizvodom nego šti ima cela Srbija, veoma znaajna za Vojvodinu i naglasio da sporazum podrazumeva tesnu saradnju u oblasti privrede, naučno-tehnološkog razvoja, zdravstva i obrazovanja.\nPoseban akcenat ćemo staviti na saradnju i privlačenje investicija u poljoprivredi i energetici, istakao je predsednik vojvođanske vlade.\nPajtiću je uručeno i priznanje Međunarodna nagrada prijateljstva za doprinos stvaranju prijateljskih veza između naroda.\nOn je tim povodom istakao da to priznanje prima u ime građana Vojvodine i dodao da ta nagrada predstavlja znak uvažavanja naše pokrajine na Istoku, što pokazuje da je Vojvodina itekako prepoznata i poštovana, ne samo u Evropi, odnosno na zapadu Evrope, nego i na dalekom istoku.\nTrgovinska kapija cele Kine\nMinistar Đeči je istakao da je Guangdong trgovinska kapija cele Kine, regija koja se od poljoprivredne regije u poslednjih trideset godina razvila u region koji se bavi intenzivnom proizvodnjom i uslužnim delatnostima.\nOn je napomenuo da nema razmene bez prijateljstva među ljudima i dodao da je nemoguće razvijati se bez mira i saradnje u svetu koji se dubinski menja i u kojem smo savremenici procesa, globalizma, multipluralizma i ubrzanog razvoja informacionih tehnologija, a koji rezultiraju time da zemlje jako zavise jedna od druge.\nTolerancija i međusobno poverenje čuvaju svetski mir, a Kina će nastaviti svoju politiku mira, razvoja prijateljstva, politiku suživota u miru i harmoniji, rekao je Đeči, istakavši da su izazovi današnjice savladivi samo ako čuvamo svoja prijateljstva.\nU okviru "Međunarodne nedelje razmene i saradnje" održava se i Samit predstavnika regija pobratima Guangdonga i priređuju brojni susreti sa privrednicima i privrednim delegacijama.\nNa Samitu predstavnika regija, sa kojima Guangdong neguje pobratimske odnose, predstavljeni su potencijali Vojvodine kao i ključni razvojni projekti.\nPajtić je rekao da je zadatak da se odlični politički odnosi izmeu Srbije i Kine preslikaju i na ekonomsku saradnju, i istakao da Vojvodina ima odličnu poziciju kada je u pitanju distribucija proizvoda na ceo evropski kontinent.\nKao jedan od mogućih konkretnih projekata gde se može ostvariti zajednička saradnja, Pajtić je izdvojio izgradnju autoputa sa tunelom kroz Frušku goru, gde bi kinesko iskustvo i kapaciteti za finansiranje ovako velikih projekata mogli da donesu značne rezultate.\nSledeća ⇨ Stanojević novi trener Pekinga\nPrethodna ⇦ Svadbena kolona na biciklama


U Inđiji je otvoren poslovno-stambeno-trgovinski kompleks TQ City u koji je kompanija Tradeunique uložila 35 miliona evra.\nVrednost novoizgrađene poslovne zgrade Plavi centar, grčkog investicionog fonda Plava kuća (Bluehouse), koja se nalazi na Novom Beogradu, iznosi nešto više od 70 miliona evra.\nImovina preduzeća Zastava elektro iz Rače prodata je za 2,97 miliona evra korejskoj kompaniji Yura Corporation, saopštila je Agencija za privatizaciju.\nKompanija Delta holding otvorila je najveći supermarket u Bugarskoj u koji je uloženo 3,5 miliona evra.\nGeneralni direktor beogradskog aerodroma „Nikola Tesla” Velimir Radosavljević najavio je da će to javno preduzeće ove godine uložiti nešto više od milion evra za nabavku opreme za rad aerodroma u zimskim uslovima.\nItalijanska kompanija Farmina Pet Foods otvorila je u Inđiji fabriku za proizvodnju hrane za kućne ljubimce, u koju je investirano oko osam miliona evra.\nU cilju obeležavanja meseca borbe protiv dijabetesa, ali i Svetskog dana zdravlja, Koncern Bambi-Banat i Dom zdravlja Požarevac potpisali su ugovor o donaciji vredan 300.000 dinara.\nU prva tri meseca ove godine ostvareno je 1,51 milijardi dinara prihoda od naknada od igara na sreću, što je za oko 10 odsto više nego u istom periodu 2009, saopštila je Uprava za igre na sreću.


Ovako izgleda Banjaluka u planetarnom "izazovu 10 godina! | BL Portal\nOvako izgleda Banjaluka u planetarnom “izazovu 10 godina!\nJoš jedan internet izazov zaludio je svijet “Izazov 10 godina”, gdje korisnici društvenih mreža postavljaju svoje fotografije snimljene prije deceniju i danas.\nKako pravila igre i nalažu, donosimo vam fotografije grada Banjaluka kako je izgledao prije deset godina i danas.\nBanjaluka se za proteklu deceniju toliko izgradila da su pojedini dijelovi grada gotovo neprepoznatljivi, nove zgrade, ulice, igrališta, ali kao što to često biva nisu sve promjene uvijek bile na zadovoljstvo sugrađana.\nKažu da je centar ogledalo svakog grada, a Banjaluka je nedavno dobila i novi izled popularnog šetališta. Nestali su trotoari, a građane su dočekale granitne ploče, nova rasvjeta i klupe. Prolaznici su modernijem izgledaju pješačke zone ranije dali ocjenu četiri plus, a najveća zamerka im je što su mahom posječena stara stabla, koja su ljeti pravila veliki hlad.\nRekonstrukcija parkića biće nastavljena i ove godine, a velike izmjene očekuju nas uskoro i u ostalim dijelovima centra, od stare autobuske stanice, gdje je planiran park, preko Hrama i spomenika banu Milosavljeviću, pa sve do budućeg centralnog spomen obilježja borcima u Odbrambeno-otadžbinskom ratu koje bi trebalo da se nalazi na dnu ove zone, na mjestu sadašnje “rupe” gdje je bila započeta gradnja tržnog centra. Prema tom planu, parking kod Muzeja savremene umetnosti RS postaće trg.\nNakon trideset godina, riješen je problem nezavršenog dijela Istočnog tranzita koji spaja dva najveća naselja – Starčevicu i Obilićevo, jer je okončana njegova izgradnja. Istovremeno, sagrađena je i kružna raskrsnica kod Rebrovačke crkve koja takođe predstavlja važno saobraćajno čvorište.\nOvaj dio grada, sa novoizgrađenim stambenim naseljem uz Vrbas, gotovo je neprepoznatljiv u odnosu na prije 10 godina. Kako je ovo bila tek prva faza saobraćajnih radova, bitne izmjene očekuju nas i dalje nastavkom gradnje tranzita do stadiona FK Naprijed, sa biciklističkom i pješačkom stazom.\nMost u Česmi\nU jednom od najbrže rastućih naselja – Česmi, sagrađen je novi most, jer je stari takozvani žuti most oštećen u katastrofalnim poplavama 2014. godine, zbog čega su mještani dugo bili odsječeni od grada. Ulaz u ovo naselje, udaljeno samo koji kilometar od centra grada, počeo je da poprima sasvim novi oblik i izgradnjom glavne saobraćajnice sa dvije trake.\nRadove treba nastaviti, a mještani još govore kako im je važno da dobiju i most preko Vrbasa, koji je takođe odnesen u velikim poplavama. Kada smo kod mostova, novi simbol od ove godine dobiće i naselja Obilićevo i Kočićev Vijenac, gdje se završava novi “Zeleni most”.\nPoznati Banjalučanin i metorolog Nebojša Kuštrinović ocjenjuje da u gradu u posljednjoj deceniji ima pozitivnih pomaka, ali i promašaja, a za njega je to nedostatk zelenila u novim naseljima.\n– Površine kod studentskih domova pored Vrbasa, bile su predviđene za park, a sada je sve pretvoreno u stambene prostore i mislim da je to greška. Treba nam više otvorenih prostra za šetnju i rekreaciju. Drago mi je što grad raste, ali nastao je i veliki problem sa saobraćajem, previše je automobila i na urbanistima je da pokušaju to riješiti – zaključio je Kuštrinović.\nBrzi test na sve karcinome\nUhvaćen džeparoš: Po Banjaluci “izvlačio” novčanike iz torbi


ASUS objavio FX seriju eksternih hard diskova uz Aura Sync – BiGportal.ba\nASUS objavio FX seriju eksternih hard diskova uz Aura Sync\nASUS je zvanično predstavio svoju novu FX seriju eksternih hard diskova, koji stižu u kapacitetima od 1TB i 2TB, a imaju i kompletnu Aura Sync kompatibilnost.\nHDD-ovi, sami po sebi, ne predstavljaju ništa neobično i nude 5Gbps preko USB 3.1 (Gen 1) konekcije, kako bi se obezbedilo da budu dostupne pune brzine transfera diska. Primarna razlika između ASUS FX hard diskova i konkurentskih modela jeste jedinstvena estetika i prateći softver koji je ASUS implementirao.\nASUS nudi 256-bit AES enkripciju i kompresiju podataka, uz upotrebu ASMedia 1153E kontrolera kako bi pomogao postizanju maksimalnih brzina prenosa podataka. Sa softverske strane, tu su rešenja koja omogućavaju bekapovanje podataka sa PC-a, mobilnih podataka, sadržaja uskladištenog na društvenim medijima i cloudu.\nPrema navodima kompanije: “ASUS FX External Hard Drive je i prvi svetski 2,5-inčni HDD sa Aura Sync osvetljenjem, USB 3.1 (Gen 1) prenosom podataka, 256-bit AES enkripcijom i kapacitetom od 1TB ili 2TB”.\nZa sada ASUS nije obezbedio konkretan datum objave FX serije eksternih hard diskova, kao ni njihovu cenu.